Bukedde Online - Teddy afulumizza ekiwandiiko ku bya bba Bugingo\nAdded 20th July 2019\nBugingo ne mukyala we Teddy Naluswa\nTEDDY Naluswa mukyala wa Paasita Bugingo, afulumizza ekiwandiiko ku mbeera eriwo wakati we ne bba. Okuva wiiki ewedde Aloysius Bugingo lwe yasinziira mu kusaba ku kkanisa ye eya House of Prayer Ministries e Makerere Kavule n'alangira mukazi we nti yamala emyaka 10 n'ekikulukuto, Teddy abadde talina kye yali ayogedde.\nEbigambo Bugingo bye yayogera kw'olwo byasiikuula emmeeme z'abantu bangi naddala abakyala era abamu ne beekalakaasa ku Mmande ne bagula ppamba ne "Paadi" nga baagala okuziddiza Bugingo kuba mu kwogera yagamba nti yamala emyaka 10 ng'agula ppamba ne ppaadi Teddy ze yakozesanga.\nEkyasinga okunyiiza abakazi y'engeri Bugingo gye yavvoola omukazi n'atuuka n'okukozesa olulimi olwesittaza ng'agamba nti bufumbo nnabaki nga mubala emyaka 29 naye ng'emirundi omwami gy'abadde n'omukyala tegiwera wadde 100!\nMu kiwandiiko Teddy kye yafulumizza eggulo yasoose kwebaza abantu abamubeereddewo mu mbeera enzibu gy'ayitamu n'agamba nti abasinga obungi tabamanyi naye akimanyi nti mu kumulwanirirako bakikola kubanga ebimu ku bimutuuseeko tebikoma ku ye ng'omuntu wabula bizingiramu n'abakyala abalala bangi abayita mu kusoomoozebwa, okutyoboolwa n'eddembe lyabwe okulinnyirirwa.\nYeebazizza nnyo ebibiina by'abakyala ebiyimiridde naye, ne yeebaza ne Palamenti olw'okuwa ensonga eno obudde ne bagiraga nti ya mugaso kubanga ekwata ku bufumbo n'amaka kubanga gwe musingi eggwanga kwe liyimiridde.\nALAZE ESSUUBI AMAKA OKUTEREERA\nMu kiwandiiko kino, Teddy yagambye nti yayingira obufumbo nga bamutegese bulungi nti tegubeera museetwe gwokka wabula mubeeramu obusozi, obuwonvu n'obukko era ekiseera ky'ayitamu kati akiraba ng'akasozi era alina essuubi nti ajja kukavvuunuka amaka gaddemu okutereera.\nYeebazizza abantu abamusabira ennyo okulaba ng'amaka ge gaddamu okutereera baddemu okubeera awamu n'omwami n'abaana bonna nga batambulira mu kisinde kimu eky'amaka agaggumidde era amanywevu agatambulira ku mpagi z'obufumbo obutukuvu. Yagambye nti naye tatudde wabula buli lunaku asabira amaka ge okutereera, omuyaga gwe bayitamu gukkakkane era kino ky'agenda okusaba okutuusa nga Katonda ayanukudde essaala ye.\nYajulizza ebyawandiikibwa mu Zabbuli 36: 7-8 awagamba nti: Ekisa kyo ayi Katonda nga kya muwendo mungi! Abaana b'abantu baddukira wansi w'ekisiikirize ky'ebiwawaatiro byo.\nBanakkusibwanga ddala olw'obugevvu bw'ennyumba yo era onaabanywesanga ku mugga ogw'essanyu lyo, kubanga wooli we wali oluzzi olw'obulamu.\nEkiwandiiko yakiyisizza mu bannamateeka be, aba Galisonga and Company Advocates ne Kaggwa and Kaggwa & Company Advocates yategeezezza nti, okuva lwe yatandika okufuna obuzibu ne bba, afunye obuwagizi bungi okuva mu bantu bangi b'amanyi ne b'atamanyi nga bamulwanirira n'ekigendererwa ky'okukuuma ekitiibwa y'amaka.\nAwunzise asaba abantu, ensonga ye baleme kugitabulamu byabufuzi byonna kubanga ya bufumbo n'ebyomwoyo Teddy ne Bujingo baatandika okufuna ebizibu mu maka, emyaka esatu emabega era Teddy n'alumiriza omuwala Susan Makula Nantaba akola ku Salt TV ne ku Salt FM ebya Bugingo) nti ye yapaaza omusajja we.\nOluvannyuma Bugingo yagenda mu maka ge e Kitende n'atikka engoye ze n'engatto n'ava mu maka era okuva olwo taddangayo.


Bukedde Online - Bbanka eraalise omugagga wa Senana okutwala ebyobugagga bye\nBbanka eraalise omugagga wa Senana okutwala ebyobugagga bye\nOMUGAGGA wa w’omu Kampala, Fridah Nabirongo, nannyini Senana Investments Ltd, asattira oluvannyuma lwa bbanka ya Standard Chartered Bank, okumulaalika okutwala ebyobugagga bwe byonna ssinga aba tabasasudde ssente ze bamubanja, obuwumbi 32, mu nnaku ttaano.\nEkizimbe kya Senana ekiri ku Buganda Road. Mu katono ye mugagga Nabirongo\nNabirongo, agamba nti, ssente ezimubanjibwa tamanyi ngeri gye zaaweramu kubanga waliwo obukodyo bungi aba bbanka bwe bazze bakola n’ekigendererwa ky’omutwalako ebintu bye.\nAgamba nti yeekubira enduulu mu kkooti y’ebyobusuubuzi kyokka omusango gubadde gukyagenda mu maaso ate aba bbanka ne bamuweereza ebiwandiiko nga bamugamba nti ebintu bye bagenda kubitwala bw’aba tabasasudde mu nnaku ttaano.\nAgamba nti mu kusooka yali yeewola ssente obuwumbi 20, n’obukadde 500, okuva mu bbanka y’omugagga Sudhir Ruparelia, eya Crane Bank (eyaggalwa), kyokka olw’obwetaavu bwe yalina, yali yeetaaga ssente endala okutambuza emirimu gy’okumaliriza ekizimbe kye ekiri ku luguudo lwa Buganda Road. Yatuukirira aba bbanka ya Standard Chartered Bank, ne bakkiriza nti, basobola okusasula bbanka ya Crane Bank, ne bamwongera ssente z’ayagala.\n“Aba Crane Bank baali bampa emyaka kkumi okusasuliramu looni yaabwe, kyokka oluvannyuma nneewuunya aba Standard Chartered Bank okulaba nga ku biwandiiko byabwe baali bampadde ennaku 150 gy’emyezi etaano okusasuliramu obuwumbi mukaaga n’obukadde 500,” Nabirongo, bwe yategeezezza.\nAyongerako nti, mu kwewola mu Crane Bank, yasingayo ekyapa kya poloti y’oku Buganda Road, (FRV 355 Folio 21 plot 21-27) era kye kyapa kye kimu kye yasinga mu Standard Chartered Bank bwe yali egula looni ya Crane Bank.\n“Kyokka waliwo ssente endala ze nnali nsabye mu bbanka Crane Bank obuwumbi obulala mukaaga ne sizifuna nga bandwisa. Waliwo bbulooka wa Standard Chartered Bank gwe nayogerako naye n’antegeeza nti, bbo basobola okumpa ssente zino singa mbongera ebimu ku byapa byange ne mbawa ebyapa ku ttaka lyange okuli, Kibuga Block 3 Poloti 57, 701 ne 702 e Makerere ne Kibuga Block 20 poloti 1067 e Busega kyokka ssente tebazimpanga ate ng’ebyapa nabiwaayo”, Nabirongo bwe yategeezezza.\nNabirongo alaajanidde abakulu ba Bbanka ya Uganda Enkulu, Pulezidenti Museveni n’abalala abakwatibwako okuvaayo bamutaase, kubanga bbanka eyagala kutwala eby’obuggagga bwe nga teyise mu mitendera mituufu.\nAyongerako nti waliwo lwe baasisinkana Gen. Salim Saleh, ng’abasuubuzi mu Kampala, olw’am’abanja agaali gabatuuse mu bulago era n’abasuubiza okubayamba kyokka bakanze kulinda naye nga tebayambibwa.\nOmugagga wa Senana ayongerako nti buli mwezi abadde asasula ku bbanja lya bbaanka eno ssente 700,000,000/-, kyokka oluvannyuma yakizuula nga waliwo obukujjukujju abakola mu bbanka eno lwe baakola mu biwandiiko bwe baali bamuwa looni yaabwe ne bongeramu ssente n’obukwakkulizo bw’ataategeera.\nAgamba nti waliwo ebyapa ebirala bisatu bye yali yateeka mu bbanka ya Orient, nti kyokka aba bbanka ya Standard Chartered Bank yabakkiriza okugendayo bafune ssente mu linnya lye bbiriyoni emu ne zigenda ku ddibu eryali ku akawunti ye mu Standard Chartered Bank eyo ddiiru n’eggwa.\nEkiwandiiko ekiraalika Nabirongo nti ebintu bye babitwala.\nAyongera okugamba nti, yali asuubira okumwongera ssente bbiriyoni nga mu ddiiru eno bbanka ya Orient Bank eba yeegatta butereevu, ku musingo gw’ekyapa (awali ekizimbe kya Senana) nga buli ssente z’alina okuzzaayo Orient Bank yali efunako ebitundu 15 ku buli 100 ate ezisigadde nga za Standard Chartered Bank.\n“Ebintu byatandika okuntabula nga sikyategeera bigenda mu maaso. Nnawandiikira abakulira Standard Chartered Bank naye tebanziramu ate nga ne bbulooka eyakolanga ku looni zange nga bbanka eno yagivaamu dda”, Nabirongo bw’ayongerako.\nNabirongo agamba nti mu kiseera kino yasazeewo kufumba mmere na migaati, okusobola okubeerawo olw’ensonga nti embeera gy’alimu nzibu ddala.\n“Teebereza kati abandeetera ebintu bye ntunda mu dduuka bampola biwole, oluvannyuma ne ntetenkanya okubasasula”, Nabirongo bwe yategeezezza.\nAyongerako nti, alina abakozi b’akozesa abasukka mu 100, kati emirimu gyabwe giri mu lusuubo ate nga y’omu ku basinga okusasula emisolo mu ggwanga.\n“Nagendako mu Uganda Development Bank (UDB) Gavumenti gye yassaawo okusobola okuyamba abasuubuzi nga basasula amagoba matono naye nayo nagendayo ne sifuna kuyambibwa kwonna. Nsaba Gavumenti eveeyo ennyambe nneme kufiirwa bintu byange bye nkoledde emyaka emingi nga sirina gwe nzibye, bireme kutwalibwa”, bw’agamba.


Bukedde Online - Ebirungo ebinaafuula Ssekukkulu ya 2017 ey'enjawulo\nEbirungo ebinaafuula Ssekukkulu ya 2017 ey'enjawulo\nEnsobi abawala ze bakola nga baakasisinkana n'omusajja ne zibakyayisa\nBiibino ebinaatangira taata w'abaana okula...\nSSEKUKKULU lwe lumu ku nnaku abantu ze basinga okwesunga, era lutwalibwa nga lwa njawulo nnyo. Okwongera okufuula olunaku luno olw’enjawulo, waliwo ebintu bye muyinza okukola ate ne munyumirwa.\nAba famire nga balya ekijjulo kya Ssekukkulu\n1 Mugendeeko mu bifo gye mutatera kugenda. Okugeza muyinza okulumalirako mu kkuumiro ly’ebisolo, mu bifo by’obulambuzi nga myuziyamu oba okugendako ku mbalama z’ennyanja, mu nsozi n’abalina obusobozi musobola okugendako ebweru w’eggwanga.\n2 Muyinza okusalawo okulya ekyemisana mu kifo eky’enjawulo nga mu wooteeri. Kuno tekuba kwejalabya ng’abamu bwe balowooza wabula y’emu ku ngeri abaagalana gye basobola okufuulamu Ssekukkulu ey’enjawulo ku nnaku endala.\n3 Mwewe ebirabo nga famire. Kino tekitegeeza kugula ekintu eky’ebbeeyi ennyo. Okutona kintu kikulu nnyo naddala mu kiseera kino era kyongera ebbugumu mu bulamu bwammwe.\n4 Musobola okulumalira mu bakadde ababazaala. Kino kijja kuleetawo enjawulo naddala bwe muba nga bulijjo mubadde mulumalirako mu maka gammwe. Muyinza okusalawo okulumalira mu bazadde b’omukazi oba mu b’omusajja, mujja kulabawo enjawulo.\n5 Musobola okusalawo okukolera awamu emirimu nga famire. Bwe kiba nga bulijjo mulina abayambako mu mirimu gy’awaka, ku luno mwekolere buli kimu nga buli omu yenyigiddemu, mujja kulabawo enjawuoo era olunaku lujja kubanyumira.\n6 Mukyuse entegeka y’awaka mujja kulaba ng’amaaso gammwe ganyumirwa enkyukakyuka gye mukoze.\n7 Mukyuse mu nfumba. Bw’oba oli wa mu kibuga, ojja kwesanga nga tolina kipya ky’ojja kufumba kubanga emmere yonna ogirya kyenkana buli lunaku. Noolwekyo, okukyusaako, ku luno fumba mu ngeri ey’enjawulo. Bw’oba obadde osiika, ku luno fumba boyiro. Oyinza n’okusalawo ennyama oba enkoko okugyokya, okusinga okufumba eya ssupu.\nBw’oba amatooke obadde ofumba masuulemu, oba ng’oganyiga na mulawo, ku luno gasibe bulungi mu ndagala era onyige ozzeeko. Gattako by’ototera kufumba nga katunkuma, enva endiirwa n’ebirala by’ototera kufumba, abantu bo bajja kunyumirwa olunaku era lube lwa njawulo nnyo mu bulamu bwabwe.\n8 Okutambulako ababiri ng’abaagalana nayo nsonga nkulu era kijja kufuula olunaku lwammwe olw’enjawulo. Bwe muba musiibye awaka n’abantu bammwe, akawungeezi mufuneeyo ekiseera mutambuleko mwembi, ne bwe muba ku kyalo kyammwe, we munaakomerawo mujja kuba mufunye akaseera ak’enjawulo, era nkakasa nti kijja kuzza buggya obulamu bwammwe obw’obufumbo.\n9 Muyinza okusalawo okululya n’abantu bammwe, oba mikwano gyammwe. Kino kijja kugifuula ya njawulo era bw’oba olina ekifo ekigazi bayinza n’okusula ne mwongera okunyumirwa. Bw’oba n’abaana kino kijja kubasigamu omutima ogubeera n’abantu era n’okuyiga nti Ssekukkulu lunaku lwa njawulo ddala mu bulamu bwabwe.\n10 Kirungi mutandike nga bukyali okwetegekera Ssekukkulu. Musobola okusalawo okukola bajeti y’ebintu bye munaakozesa nga famire era bwe mutuuka okubigula ne mugenda mwenna nga famire, kijja kwongera okuleeta ebbugumu mu lunaku luno era abaana bajja kukinyumirwa.\nRebecca Naluyima ow’e Kasubi nga mukugu mu kubudaabuda abantu yagambye nti olunaku lwa Ssekukkulu luba lwa njawulo eri buli muntu omuli abaana n’abakulu.\nKy’ova olaba abantu balulindirira omwaka mulamba nga n’abasinga baluterekera ensimbi nnyingi kyokka era ne beekanga nti tebanyumiddwa nga bwe babadde basuubira, olw’okusuulirira ebintu ng’ebyo waggulu.\n“ Abafumbo abandibadde bakozesa nnyo omukisa gw’olunaku lwa Ssekukkulu okwezza obuggya mu mukwano gwabwe kuba luno lwe lumu ku nnaku omu mwaka omuntu lw’asinga okubeerera n’ebirowoozo nga biri wamu nga buli ekigenda mu maaso tasobola kukyerabira era ky’ova olaba nti omuntu osobola okumubuuza ekyabaddewo omwezi gumu emabega nga takijjukira naye ng’ate asobola okujjukira ekyaliwo ku Ssekukkulu eyaliwo emyaka nga ena egiyise.\nMukadde waffe mukolere ki?\nSsenga nkoze ntya?


Okunyumya akaboozi n'owangaalira mu kisaawe oluusi kirema lwa butaba na bukodyo n'obutamanya kya kukola.\nENGERI GY’OYINZA OKUWANGAALIRA MU KABOOZI\nBW’OBA oyagala okuzannya akazannyo osigale nga teweenuguuna wadde okuwankawanka, fuba okulaba ng’okola buli ekisoboka olabe ng’owangaalira mu kaboozi.\nOkuwangaalira mu kaboozi olina buli kimu okukikwata mu mitendera egy’enjawulo ate nga topapa. Tandika ng’oteeka munno mu muudu nga topapa ate nga tomulumya era naawe ng’otaddeyo ebirowoozo.\nObudde ne bwe butuuka okudda ku bunnaabwo, fuba okusigala ku mulamwa. Ekisinga okuleeta obuzibu kwe kuwulira nga munno akaaba, asinda nga kw’agasse okusikondoka olwo naawe n’ogendera kwebyo by’akola. Kino bw’okikola ekivaamu kuba kumalamu kagoba. Naye bw’osigala ng’ebirowoozo obitadde ku kya kuwangaalira mu kisaawe era ojja kusigala ng’okyagenda mu maaso.\nBw’owulira ng’onootera okutuuka ku ntikko ate nga munno tannaba,kirungi okendeeze ku sipiidi kw’obadde otambulira.\nAbantu bye bagamba\nDavid Kisekka w’e Kasubi; Nze bwe mba njagala okuwangaalira mu kazannyo ,omukyala wange nsooka ne mutegeka bulungi nga sipapa ate n'amaddu gange ngakendeeza ne twenoonya nga bwe tunuuna ne ku swiiti ,bwe mbeera nnyingidde ne mpulira ng'amazzi gajja ate nga nkyanyumirwa nga mpisa omukono emabega nga neesuna ku nsigo ng'amazzi gaddayo olwo nga neeyongera mu maaso.\nJustine Kamwambire e Kireka\nJustine Kamwambire e Kireka ;Abantu bwe babeera beeyagala nnyo naddala nga baakeefuna te bawangaalira nnyo mu kaboozi kubanga babeera beerinamu amaddu naye abawangadde okumala ebbaga bamala mangu kuba babeera beemanyiira.


Ajereze omukazi n'anyiiga n'amuyiira olweje\nOwa Senana SuperMarket alaajanidde Museven...\nEbigambo byamugalangatanyeeko okukkakkana ng'avumye Eddie Kenzo amagufa! Muzaata mu kulerembukira ku maama wa Kenzo, teyategedde nti mukaziwattu gw'ayogerako yafa emyaka egisoba mu 20 egiyise nga Kenzo akyali bbujje bubujje.\nMu kusabuka n'ebigambo ebirengezza Kenzo, mukulu Muzaata yabadde ng'eyeerabidde nti ebbali awo waabaddewo omwana omuto Aamal ng'awulira eby'ensimattu ebyogerwa ku kitaawe.\nYajolonze n'okulannama n'alannama kyokka nga gw'asangulizaako ettoomi taliiwo kweranwako nti ssi "Love nniga" era ssi "Ssemyekozo"!\nMuzaata yatandikira ku kujolonga ba Kampalamukadde, abamu ne balowooza nti essungu ly'alina ku bintu by'Obusiraamu ebyali bitundiddwa lye lyali limutuusizza kw'ekyo.\nBwe yava awo n'alengezza Katikkiro Mayiga ng'ajegemera yeekwese mu ttoffaali n'Ekyapa mu ngalo nti by'awakanya. Azze asojja n'abakungu b'e Mmengo abalala era olulala yagabattukira ku yali Minisita w'ebyenjigiriza Masagazi Masaazi. Awo abantu we baatandikira okukitegeerera nti olulimi oluvvoola yaluyonka buyonsi, tataliza mukulu wadde omuto.\nLoodi Meeya Erias Lukwago, Omubaka Mubarak Munyagwa ne Meeya Abdu Kiyimba be bamu ku bannabyabufuzi abalina ebisago by'olulimi lwa Muzaata olutalina wadde akakerenda k'empisa.\nOlumu Gen. Katumba Wamala yawalirizibwa n'okusituka n'ayita Muzaata amenyewo ebigambo ebyali bikuma omuliro mu bakungubazi abaali bakung'aanidde e Kibuli era nga bw'aseka amajeemulukufu, n'amenyawo ebigambo ebyali byogeddwa olulimi olwatoloka ku nnannyini lwo ne lutandika okumansuka n'ebigambo nga lulinga olutaliiko afuga.\nEnsi ng'enaagwa eddalu, omukulembeze w'eddiini asuubirwa okulyowa emyoyo ate y'akulembera ekiwendo ekitabangula emyoyo n'agimalako n'akalembereza akatono ke giba girina.\nEddalu likulira ddala nga ne bwe bamugambako, asigala alalambala bulalambazi n'olulimi lwe ne lumugoberera.\nOlulimi lwa munnaddiini bwe lutandika okwatula ebigambo ebifaananira ddala n'ebya Dolibondo (azannya katemba alimu n'okuwemula) ng'omanya terikyali ddalu lya bulijjo, lifuuse kkankada lyennyini.\nEddalu lituuka n'okukwata akaggo ne likootakoota ng'abatwala Muzaata mu by'eddiini tebamufuddeeko kumuzza ku mulamwa mutuufu, ne baba ng'abatawulira bwa kasobeza bumwetoolodde.\nObeera okyasuubira okukangavvulwa okuva mu batwala Muzaata e Kibuli, ate ogenda okuwulira nti gwe balonze okubeera omwogezi w'ekiwayi ky'Obusiraamu e Kibuli. Naye okuggyako abakulu okuleka ensi egwe eddalu nga batunula, baleka batya Muzaata avuganye Dolibondo mu kumokkola agagambo agawemula n'agavvoola.\nBagundi mulimba mutuyambe mukwate ku muntu wammwe kubanga "Ebbwa ddene ligambwako nnyini lyo". Bwe mutaamukangavvule, n'agenda mu maaso n'okulengezza abantu nga mukuba bukubi mu ngalo nga muwaddeyo ensi eraluke nga mutunula mwenna.


Poliisi esse ababbi babiri e Kigoowa – Radio Simba – Ennene\nPoliisi esse ababbi babiri e Kigoowa\nMu kiro ekikeeseza olwaleero abasirikale ba Poliisi okuva ku Tuba Police Station bayitiddwa bunnambiro ku ssaawa ssatu ez’ekiro nga bwewabaddewo obubbi obugenda mu maaso mu maka ga Natif Nicholas agasangibwa mu Matayo close Kigoowa II Zone in Bukoto II Parish .\nKigambibwa nti abasajja bana bakubye omukuumi nebawamba nannyini Waka eyabadde ayingira mu kikomera nebamuteeka mu motoka ye ekika kya Toyota Harrier enjeru nnamba UBD 239A n’ekigendererwa ekyokumuwamba n’okutwala emotoka ye.\nPoliisi yatuuse mu bwangu ababbi nebagezaako okubatomera ekyawaliriza Poliisi okukuba amasasi mu bbanga neberema, Poliisi kwekuboolekeza amasasi agasseeko ababbi babiri erimu nerikuba Natif mu kugulu eyaddusiddwa mu Ddwaliro lya Nakasero Hospital okufuna obujanjabi.\nAbabbi abalala badduse era nga Poliisi ebawenja buseenene.\nKafuuzi alayiziddwa nga omumyuuka wa Attorney General\nAba LDU basse gwebasanze ne kasooli mu kiro


Bukedde Online - Ab'e Kamuli bakukkulumudde Abachina abayasa amayinja\nAb'e Kamuli bakukkulumudde Abachina abayasa amayinja\nAb'e Iganga balemeddwa okuyingira amagye...\nEddwaliro ly'e Bugembe liri ku ccupa\nAbatuuze ab’aliraanye ejjinja ly’e Kananage mu munisipali y’e Kamuli bakukkulumidde Abachaina olw’okubasengula okuva ku bibanja ne mu mayumba gaabwe nga tebabaliyiridde, wakati mu kubajerega nga babawa bwe baayise obusentessente.\nEjjinja ly'e Kananage Abachina lye bayasa\nB’agambye nti okuva ekiwandiiko lwe kyaafuluma nga kibalagira baveewo kampuni etandike okwasa ejjinja ng’ekozesa “bbaluti,” Abachina babalabizza ennaku nga babasengula mu mayumba gaabwe era b’ekookola engeri embi gye bakozesa okubaliyirira nti erimu amancoolo mangi.\nB’ekozeemu ekibina ne batuuza olukiiko nga baagala ab’obuyinza babataase ku Bachina ababafuukidde bbo ky bayise olukookobe.\nAbalunda ebisolo ng’ente, embuzi n’embizzi b’ebuuza gye banaabizza , oba CCCC ejja kubazimbira ebisibo by’azo n’okubiriisa oba nedda.\nAba Chinese Contractors & Construction Cooperation (CICO) be b’aweebwa ttenda y’okussa kolaasi ekiromita 15.78 mu kibuga ky’e Kamuli. Polojekiti Pulezidenti Museveni gyeyatongozza gyebuvvuddeko.


Omukago gwa Bulaaya bwe gwamuteekako natti okuva mu 2002 embeera y’okwejalabya n’ekendeera.\nOmwaka gwa 2014, Grace yayita abawagizi be e Mazowe mu Harare n’abamatiza nti ebyo bye bagamba nti bba alina obulindo bw’ensimbi bya bulimba.\nBino yabyogera bayimiridde mu maaso gaamayumba amatiribona g'azimbye n’ategeeza abantu nti Mugabe ye pulezidenti asembayo okubeera omwavu mu nsi yonna. Era tamulabangako ng’asaba omuntu yenna ssente.\nYafumbirwa Mugabe mu 1996 ku mbaga kwe baasasaanyiza obulindo bw’ensimbi era yayongera okwewuunyisa bannansi bwe yakwata ssente gavumenti ze yali etaddewo okulaba nga bakendeeza ku nsimbi ze basasaanya nga basasulira awookusula ye n’azizimbamu ennyumba ya bisenge 30 n’agituuma ‘Graceland’.\nEkwata omwami tereka muganzi, ono teyakoma ku nnyumba, yasikiriza bba Mugabe n’asasaanya 28,000,000,000/- okumuzimbira Olubiri e China. Olumu yalinnya ennyonyi n’agenda e Bufalansa n’agula emigogo gy’engatto 3,000 ku ssente za Uganda 560,000,000/-.\nGrace Mugabe ensimbi tazeeguya newankubadde nga bannansi bangi beeyaguza luggyo, amayinja ag’omuwendo agaawunda awakawe yagalagiriza Vietnam ku ssente 310,800,000/-, gaalubindi z’omusana n’essaawa z’asiba zigula bukadde.\nMuwala wa Mugabe Bona bwe yali afumbirwa, kigambibwa nti baagana abakuba ebifaananyi okukwata ebiraga eby’obugagga bwabwe. Mutabani waabwe Bellarmine Chatunga yatadde ekifaananyi ky’essaawa ya ddoola za Amerika 60,000 n’ateekako obubaka nti, bino by’oganyulwa nga kitaawo afuga ensi.\nBalina amaka e Hong Cong, Grace alagiriza empeta za diamond ez’ebbeeyi okuva ebweru.


1 Ebyomumirembe 19 LCB - Awo oluvannyuma lw’ebyo, nga - Bible Gateway\n19 (A)Awo oluvannyuma lw’ebyo, nga wayiseewo ebbanga, Nakasi kabaka w’Abamoni n’afa, mutabani we n’amusikira. 2 Dawudi n’alowooza nti, “Nzija kulaga ebyekisa Kanuni mutabani wa Nakasi, kubanga ne kitaawe yankolera ebyekisa.” Awo Dawudi n’amuweereza ababaka okumukubagiza nga kitaawe amaze okufa.\nNaye abasajja ba Dawudi bwe baatuuka eri Kanuni mu nsi ey’Abamoni okumukubagiza, 3 (B)abakungu b’abaana ba Amoni ne bagamba Kanuni nti, “Olowooza nga Dawudi assaamu kitaawo ekitiibwa, bwakuweerezza abakubagizza? Era olowooza nga, abasajja be tebazze kulawuna na kuketta nsi era na kugirya?” 4 Awo Kanuni n’alagira abasajja ba Dawudi bakwatibwe, n’abamwako enviiri n’abasalako n’ebirevu, n’asala ebyambalo byabwe wakati okukoma ku nnyuma, n’oluvannyuma n’abagoba baddeyo.\n5 Awo Dawudi bwe yawulira bye baakola abasajja be yatuma, n’abagamba nti, “Musigale e Yeriko okutuusa ebirevu byammwe lwe birikula, mulyoke mukomewo.” 6 (C)Awo abaana ba Amoni bwe baalaba nga Dawudi abanyiigidde; bo ne kabaka waabwe Kanuni ne baweereza ttani eza ffeeza amakumi asatu mu nnya e Mesopotamiya n’e Alamumaaka, ne Zoba, okubeyazikako amagaali n’abeebagala embalaasi. 7 (D)Beeyazika amagaali n’abeebagala embalaasi emitwalo esatu mu enkumi bbiri, era ne kabaka w’e Maaka n’eggye lye, abajja okumwegattako ne basiisira okumpi ne Medeba. Abaana ba Amoni bo baakuŋŋaana okuva mu bibuga byabwe ne bagenda okutabaala.\n8 Olwawulira ekyo, Dawudi n’aweereza Yowaabu n’eggye lyonna ery’abasajja abalwanyi abazira. 9 Abamoni ne bavaayo bategeke okutabaala nga basimbye ennyiriri ku wankaaki w’ekibuga kyabwe, ate nga bakabaka abaali bazze okubayamba baali bokka ku ttale.\n10 Awo Yowaabu bwe yalaba ng’abalabe bamutabaala mu maaso n’emabega, n’alonda mu basajja be, abasajja abazira mu Isirayiri, era abo n’abaweereza okulwana n’Abasuuli. 11 (E)Abalala n’abakwasa Abisaayi muganda we okubaduumira, ne bagenda okulwana n’Abamoni. 12 Yowaabu n’agamba muganda we nti, “Abasuuli bwe banaaba nga bansinza amaanyi, onojja n’ombeera, naye Abamoni bwe banaaba nga bakusinza amaanyi nange nzija kujja nkubeere. 13 Guma omwoyo, tulwanirire abantu baffe n’ebibuga bya Katonda waffe n’obuzira. Mukama akole ng’okusiima kwe bwe kuli.”\n14 Awo Yowaabu n’abalwanyi be yalina ne batabaala Abasuuli, Abasuuli ne babadduka. 15 Abaana ba Amoni bwe balaba ng’Abasuuli badduse, nabo ne badduka Abisaayi muganda wa Yowaabu, ne bayingira ekibuga. Awo Yowaabu n’addayo e Yerusaalemi.\n16 Abasuuli bwe baalaba nga Isirayiri abawangudde, ne batuma ababaka, okuggyayo Abasuuli abaali emitala w’Omugga Fulaati, nga Sofaki omuduumizi ow’eggye lya Kadalezeri yabakulembedde.\n17 (F)Awo Dawudi bwe yategeezebwa ebyo, n’akuŋŋaanya Isirayiri yenna, n’asomoka Yoludaani nabo, n’agenda n’abalumba n’asimba ennyiriri ng’abesimbye mu maaso. Dawudi n’atandika okulwana n’Abasuuli, n’abo ne bamulwanyisa. 18 Naye Abasuuli ne badduka Isirayiri, era Dawudi n’atta abeebagala embalaasi kasanvu, n’abaserikale ab’ebigere emitwalo ena. Ate n’atta ne Sofaki omuduumizi w’eggye lyabwe.\n19 Awo abantu ba Kadalezeri bwe baalaba nga bawanguddwa Isirayiri, ne batabagana ne Dawudi era ne bafuuka abaddu be; so n’Abasuuli tebakkiriza kuyamba abaana be Amooni nate.\n19:1 : Lub 19:38; Bal 10:17–11:33; 2By 20:1-2; Zef 2:8-11\n19:3 : Kbl 21:32\n19:6 : a Lub 34:30 b 1By 18:3, 5, 9\n19:7 : Kbl 21:30; Yos 13:9, 16\n19:11 : 1Sa 26:6\n19:17 : 1By 9:1


EKANISA YA UGANDA ERABUDDE NTI ABASAJJA BALAGAJJALIDDE OBUVUNAANYIZIBWA BWABWE,LWABUTAFA KU MWANA MULENZI – CBS FM\nSsabalabirizi Kazimba Mugalu ng’ali n’abalenzi ababadde mu musomo\nSsabalabirizi w’ekanisa ya Uganda The most Rev. Dr. Samuel Stephen Kazimba Mugalu Mboowa, alangiridde enteekateeka y’ekkanisa ya Uganda, enagobererwa okuyambako okuteekateeka omwana omulenzi, naye asobole okukula nga wabuvunanyizibwa n’obutasuulirirwa olw’essira eriteereddwa ku mwana omuwala.\nMu nteekateeka eno mulimu okubajjukiza obuvunaanyizibwa bwabwe ng’abasajja, okulwanyisa Okutulugunya abawala, okubasomesa okubaggyamu ebboggo, okubasomesa obukulembeze, okubasomesa ebyenkulakulana n’okulwanirira eddembe lyabwe ng’abalenzi ssinga wabaawo okusoowagana sso ssi kubasalira musango saako n’okubabudabuda.\nDr. Samuel Stephen Kaziimba, abadde aggalawo olusirika lw’abaana abalenzi olumaze annaku 3 ku ssomero lya Mengo SS olwatuumiddwa Boys to Men, n’agamba nti emyaka mingi egiyiseewo ng’essira liteereddwa kukusitula embeera z’ omwana omuwala, abalenzi nebalekebwa ebbali neberabira obuvunaanyizibwa bwabwe.\nAgambye nti omwana omulenzi n’omuwala bonna balina okuteekebwateekebwa kyenkanyi,okuzimba obulungi ekkanisa, amaka n’obukulembeze obwenkya nga binywevu ggulugulu.\nSsbalabirizi Kazimba agambye nti ekkanisa okutandika n’omwaka ogujja y’akutandikawo entekateeka okulaba nga tebasuulirirwa, neyennyamira olw’olulirimi olukozesebwa ku baana abalenzi naddala ababa bagudde mu nsobi nti lubamalamu amaanyi n’esuubi.\nEng. Ronald Kibuuka akuliddemu enteekateeka ya Boys to Men, awanjagidde abazadde okuyambako abaana baabwe okukula nga babuvunanyizibwa, ebiseera byabwe eby’omumaaso bisobole okubeera ebitangaavu nga temuli butabanguko.


Amaanyi g’Enjuba - Wikipedia\nAmaanyi g’enjuba kye kitangaala n’ebbugumu ebiva ku Njuba. Amaanyi ago ge gakozesebwa mu ngeri ng’okufumba, okuwa ekitangaala n’okukola emirimu emirala egy’enjawulo egy’ekikugu nga tweyambisa tekinologiya ow’engeri ez’enjawulo. Amaanyi gano ga buttoned era weegali mu bungi. Ky’ova olaba nga gettanirwa nnyo. Ekitongole kya Amerika eky’eby’Enkulaakulana, United Nations Development Programme kyakola okunoonyereza mu 2000 ne kizuula nti amaanyi g’enjuba gali mu kigero ky’obungi obwenkana 1,575–49,837 exajoules (EJ). Ekigero ekyo kisingira wala nnyo obungi bw’amaanyi obukozesebwa mu nsi obuwera nga 559.8 EJ nga bwe kyalabibwa mu mwaka gwa 2012. Mu mwaka gwa 2011, Ekitongole ky’Ensi yonna ekikola ku Amaanyi agakozesebwa mu nsi, International Energy Agency kyagamba nti tekinologiya w’amaanyi g’enjuba agataggwaawo ate nga si ga buseere, bw’anaakulaakulanyizibwa obulungi tujja kuganyulwa nnyo. Kyayongerako nti tekinologiya ono ajja kusobozesa ensi obuteeraliikirira bikwata ku Maanyi nga balina amaanyi g’enjuba agatasalako era ge tutasobola kumalawo; kikendeeza ku kucaafuwaza obutonde, kikendeeza ku lubugumu olungi oluzze mu nsi n’emiganyulo emirala mingi. Ekitongole ekyo kigamba nti nti emiganyulo egyo gituuka mu buli nsi. \nEmiganyulo gy’amaanyi g’enjuba[kyusa | edit source]\nAmaanyi g’enjuba tusobola okugakozesa ebintu bingi. Tusobola okugakozesa okufumba amazzi. Kino kikolebwa nga tukozesa ekyuma ekifumba amazzi ekikolera ku maanyi g’enjuba. Amaanyi g’enjuba era tusobola okugakozesa mu kufumba ne mu kugera ebbugumu. Mu Amerika, emirimu gy’okufumba n’okugera ebbugumu bikozesa amaanyi agaweza ebitundu 30% ku maanyi agakozesebwa mu bizimbe by’ebyobusuubuzi.\nEbifumbisa amaanyi g’enjuba bikozesa kitangaala kya njuba okufumba era n’okukaza. Waliwo n’ebikozesebwa mu kufumba ebikozesa amaanyi g’enjuba. Ekifumba ekikozesa amaanyi g’enjuba kyasooka kukolebwa Horace de Saussure mu 1767.\nEkirala ekikolebwa ku maanyi g’enjuba kwe kulongoosa amazzi. Okulongoosa amazzi kuno kukolebwa mu ngeri ya kufumba n’okusengejja nga bw’olaba bwe bafumba waragi okuva mu mwenge. Kino kikolebwa nga baddira obucupa obulimu amazzi ne bussibwa mu kasana okumala ebbanga eriwera. Eccupa zino zissibwa mu kasana okumala ebbanga okusinziira ku kasana akabaayo. Ebbanga liyinza okubeera wakati w’essaawa 6 n’ennaku ebbiri. Ekitongole ky’Ebyobulamu ekyensi yonna kisemba enkola eno. Abantu obukadde nga 2 mu nsi ezikyakula bakozesa enkola eno okulongoosa amazzi gaabwe ag’okunywa.\nAmasannyalaze[kyusa | edit source]\nAmaanyi g’enjuba era tugafunamu amasannyalaze. Amasannyalaze g’enjuba gaggyibwa mu kitangaala kya njuba. Kiteeberezebwa nti omwaka gwa 2050 we gunaatuukira, amasannyalaze g’enjuba ge gajja okusinga okukozesebwa mu nsi okusinga amasannyalaze ag’ebika ebirala. Amaanyi g’enjuba era gakozesa ne mu tekinologiya w’ebyokulima.\nEntambula[kyusa | edit source]\nOkuviira ddala mu myaka 1980, waliwo kaweefube abaddenga akolebwa okukola ebidduka ebikozesa amaanyi g’enjuba. Waliwo Ssettendekero ez’enjawulo mu nsi ezizzenga zeetaba mu kaweefube ono ow’okuwanira okuvuga ebidduka ebikolera ku maanyi g’enjuba. Tunajjukira nti ne mu Makerere University, waliwo abayizi abaakola bbaasi esaabaza abantu ng’ekolera ku maanyi g’enjuba (Kiira EV). Waliwo kaweefube akolebwa okulaba nti omulimu ogwo gukulaakulanyizibwa mu ggwanga. N’emiganyulo emirala mingi egiri mu mu kukozesa amaanyi g’enjuba. Emiganyulo gino gijja kugenda nga gyeyongera okusinziira nga tekinologiya bw’agenda akulaakulanyizibwa.\nBino bigyidwa ku "https://lg.wikipedia.org/w/index.php?title=Amaanyi_g’Enjuba&oldid=20701"\nLuno olupapula lwasemba okukyusibwamu ku 06:42, 9 Gwakkuminebiri 2016.


Bukedde Online - Bukedde Ttivvi ekuleetedde omuzannyo oguyigiriza ebyobulimi owangule ne ssente\nBukedde Ttivvi ekuleetedde omuzannyo oguyigiriza ebyobulimi owangule ne ssente\nMmotoka etunda kabalagala eri ku ccupa!\nAb’e Nkumba tebatya kulwana na bajaasi!\nABALABI ba Bukedde TV babakubye enkata. Bagenda kunyumirwa omuzannyo oguyitibwa ‘Kabulonda mpeke’ nga bwe bawangula ne ssente. Ono y’omu ku kaweefube wa Bukedde Ttivvi okutumbula ebyobulimi.\nOmuzannyo ‘Kabulonda mpeke’ gugenda kwongera okwagazisa abavubuka ebyobulimi n’obulunzi. Omuzannyo guno ogukutte abantu omubabiro, gulagibwa ku Bukedde TV1 buli Lwakubiri ku ssaawa 2:00 ez’ekiro.\nNg’oggyeko okunyumirwa ebitone by’abazannya omuzannyo guno okuli; Phillip Luswata (wansi ku kkono), Hellen Lukoma, Veronica Namaganda, Fabregas Lwanga n’abalala, ggwe omulabi oweereddwa omukisa okuwangula ssente.\nDorah Namala avunaanyizibwa ku kutumbula ebifulumira ku Bukedde TV agamba nti buli Lwakusatu n’Olwokuna mu pulogulaamu; Ekyenkya, Oluyimba Lwo n’Akayisanyo, abaweereza bagenda kuba nga bakubuuza ebibuuzo okuva mu muzannyo guno gwe walabye ku Lwokubiri nga bw’obiddamu mu butuufu ng’owangula ssente. Okuwangula weereza obubaka ku ssimu yo.\nWandiika ekigambo ‘Mpeke’ ddamu ekibuuzo oweereze ku 8338. Omuwanguzi ajja kuba akwasibwa ssente ze ku Lwokutaano mu pulogulaamu y’Akayisanyo. Omuzannyo guno guli ne ku Urban TV ku Lwomukaaga ng’eno baguyita ‘Empeke town’.


MV Kalangala ekoma lwakutaano nga 25-02-2022 okukola\nMV Kalangala ekoma lwakutaano nga 25-02-2022 okukola – Radio Simba – Ennene\nYou are at:Home » Latest News » MV Kalangala ekoma lwakutaano nga 25-02-2022 okukola\nMV Kalangala, ngeno y’entambula eriwo okuva e Nakieogo mu Ntebe okudda e Lutoboka-Kalangala yakuyimiriza entambula zaayo okumala omwezi mulamba okutwalibwa okwekeneenyezebwa wamu n’okudaabirizibwa nga kino kyabuwaze kirina okukolebwa.\nOkusinziira ku Sadala Musoke ng’ono ye Chief Executive Officer, wa Nation Oil Distributors Ltd (NODL), Kkampuni eyakwasibwa omulimu gw’okuddukanya MV Kalangala agamba nti bwenegenda e Kalangala ku lwokuna olweggulo yakudda ku lwokutaano nga 25-2-2022 ku makya olwo siyakuddayo okumala ebbanga kumpi lyamwezi mulamba.\nMusoke ayongeddeko nti yakusooka kudaabirizibwa ba Yinginiya e Nakiwogo Pier okumala wiiki n’oluvannyuma etwalibwe ku Port Bell –Luzira dry docking site, okwekeneenyezebwa.\nagamba nti mu kaseera nga MV Kalangala teriiwo bagenda kuba beyambisa MV NODL ngeno egyakusobola okukola engendo eziwerako buli lunaku okwawukanako ne MV Kalangala eva Entebe mu ttuntu olwo nedda enkeera.\nMV NODL etwala abasaabaze abawerako, wabula teyetikka migugu mizito nga ne motoka kwozitadde, nga kino kitegeeza nti emotoka zijja kukozesa luguudo okutuuka e Masaka nga kiromita 170 olwo zeyunge ku Kalangala nga zikozesa MV Pearl oba MV Ssese, eziva e Bukakkata ku mwalo.


Okuba olubuto n’Okuzaala - Pregnancy and Childbirth\nOkuba olubuto n’Okuzaala\nAbaana ba Isiraeri ne bazaala, ne beeyongera nnyo, ne baba bangi, ne baba ba maanyi nnyo; ensi n'ejjula abo.- Okuva Exodus 1:7\nera anaakwagalanga anaakuwanga omukisa, anaakwazanga: era anaawanga omukisa . ebibala by'omubiri gwo n'ebibala by'ettaka lyo, eŋŋaano yo envinnyo yo n'amafuta go, ezzadde ly'ente zo n'abaana b'embuzi zo, mu nsi gye yalayirira bajjajja bo okukuwa. Onoobanga n'omukisa okusinga amawanga gonna: tewaabenga mugumba mu mmwe newakubadde omusajja newakubadde omukazi, newakubadde mu bisibo byo.- Ekyamateeka Deuteronomy 7:13, 14\nEyankola nze mu lubuto si ye yamukola ye? Eyatubumba mu lubuto fembi si omu?- Yobu Job 31:15\nEzzadde lye linaabanga lya maanyi ku nsi: Ezzadde ly'abatuukirivu linaabanga n'omukisa.- Zabbuli Psalms 112:2\nAtuuza mu nju omukazi omugumba, N'amusanyusa ng'amuzaazizza abaana. Mumutendereze Mukama.- Zabbuli Psalms 113:9\nLaba, abaana bwe busika bwa Mukama: N'ebibala eby'olubuto ye mpeera ye.- Zabbuli Psalms 127:3\nKubanga ggwe olina omwoyo gwange: Wambikkako mu lubuto lwa mmange.- Zabbuli Psalms 139:13\nKubanga anywezezza ebisiba by'enzigi zo; Awadde omukisa abaana bo munda yo.- Zabbuli Psalms 147:13\nAliriisa ekisibo kye ng'omusumba, alikuŋŋaanya abaana b'endiga mu mukono gwe, n'abasitula mu kifuba kye, aliyitiriza mpola ezo eziyonsa.- Isaaya Isaiah 40:11\nKubanga ndifuka amazzi ku oyo alumildwa ennyonta n'emigga ku ttaka ekkalu: ndifuka omwoyo gwange ku zzadde lyo n'omukisa gwange ku nda yo: era baliroka mu muddo ng'enzingu ku mabbali g'emigga.- Isaaya Isaiah 44:3, 4\nBwe nnali nga sinnakubumba mu lubuto nakumanya, era nga tonnava mu lubuto nakutukuza; nkutaddewo okuba nnabbi eri amawanga.- Yeremiya Jeremiah 1:5\nAweereddwa omukisa eyakkiriza; kubanga birituukirizibwa ebyo bye wagambibwa Mukama.- Lukka Luke 1:45\nOlw'okukkiriza era ne Saala yennyini n'aweebwa amaanyi okuba olubuto newakubadde nga yali ayitiridde mu myaka, kubanga oyo eyasuubiza yamulowooza nga mwesigwa:- Abaebbulaniya Hebrews 11:11\nEra n'anfulumya mu kifo ekigazi; Yamponya, kubanga yansanyukira.- Zabbuli Psalms 18:19\nOntegere okutu kwo; yanguya okundokola: Obeerenga gye ndi olwazi olw'amaanyi, ennyumba enkomere okumponya,- Zabbuli Psalms 31:2\nMalayika wa Mukama asiisira okwetooloola abo abamutya, N'abalokola.- Zabbuli Psalms 34:7\nKkiriza, ai Mukama, okumponya: Yanguwa okunnyamba, ai Mukama.- Zabbuli Psalms 40:13\nNaye nze ndi mwavu, neetaaga; Mukama andowooza: Ggwe oli mubeezi wange era omulokozi wange; Tolwawo, ai Katonda wange.- Zabbuli Psalms 40:17\nEra onkoowoolenga ku lunaku olw'okulaba ennaku; Ndikuwonya, naawe olingulumiza nze!- Zabbuli Psalms 50:15\nNga nnyima ku nkomerero z'ensi naakukoowoolanga; omutima gwange bwe gunaazirikanga: Onnuŋŋamye eri ejjinja erinsinga obugulumivu.- Zabbuli Psalms 61:2\nKubanga antaddeko okwagala kwe, kyendiva mmuwonya: Ndimugulumiza waggulu, kubanga amanyi erinnya lyange.- Zabbuli Psalms 91:14\nOmukono newakubadde nga gwegatta n'omukono, omuntu omubi taliwona kubonerezebwa: Naye ezzadde ery'abatuukirivu liriwonyezebwa.- Engero Proverbs 11:21\nAwa amaanyi abazirika; n'oyo atalina buyinza amwongerako amaanyi. Abavubuka nabo balizirika balikoowa, n'abalenzi baligwira ddala:naye abo abalindirira Mukama baliddamu obuggya amaanyi gaabwe; balitumbiira n'ebiwaawaatiro ng'empungu; balidduka mbiro ne batakoowa; balitambula ne batazirika.- Isaaya Isaiah 40:29-31\nTebalikolera bwereere mirimu so tebalizaala ba kulaba nnaku; kubanga lye zzadde ly'abo abaweebwa Mukama omukisa, n’enda yaabwe wamu nabo.- Isaaya Isaiah 65:23\nYali nga tannalumwa n'azaala; obubalagaze bwe bwali nga tebunnatuuka n'azaala omwana wa bulenzi...9 Ndituusa okuzaalwa ne ssizaaza? bw'ayogera Mukama: nze azaaza ndiggala olubuto? bw'ayogera Katonda wo.- Isaaya Isaiah 66:7, 9\nOmukazi bw'azaala alaba ennaku, kubanga ekiseera kye kituuse: naye omwana bw'amala okuzaalibwa nga takyajjukira kulumwa, olw'essanyu ery'okuzaala omuntu mu nsi.- Yokaana John 16:21\nSiwali kukema okubakwata okutali kwa bantu: naye Katonda mwesigwa, ataabaganyenga kukemebwa okusinga bwe muyinza; naye awamu n'okukemebwa era anassangawo n'obuddukiro; mulyoke muyinzenga okugumiikiriza.- 1 Abakkolinso 1 Corinthians 10:13\nN'aŋŋamba nti Ekisa kyange kikumala: kubanga amaanyi gange gatuukiririra mu bunafu. Kyennaavanga nneenyumiriza n'essanyu eringi olw'eby'obunafu bwange, amaanyi ga Kristo galyoke gasiisire ku nze.- 2 Abakkolinso 2 Corinthians 12:9\nTuleme okuddiriranga mu kukola obulungi: kubanga ebiro bwe birituuka, tulikungula, nga tetuzirise.- Abaggalatiya Galatians 6:9\nNnyinzizza byonna mu oyo ampa amaanyi.- Abafiripi Philippians 4:13\nnaye anaalokokanga mu kuzaala, bwe banaanyiikiriranga mu kukkiriza n'okwagala n'obutukuvu awamu n'okwegendereza.- 1 Timoseewo 1 Timothy 2:15


Bukedde Online - ''Aneesimba ku Museveni waakusasula obukadde 20''\n''Aneesimba ku Museveni waakusasula obukadde 20''\nAbantu abaafiiridde mu kabenje ka bbaasi e Juba baweze 45\nBp. Nkoyoyo bamuyise mu kkooti e Nakawa\nAdded 30th September 2014\nAB’AKABONDO ka NRM bataddewo akakwakkulizo ka bukadde 20 ku baagala okwesimbawo okuvuganya ku Bwapulezidenti bwa Uganda.\nAb’akabondo kano akaasiibye mu maka g’Obwapulezidenti e Ntebe eggulo ku Mmande nga bateesa ku lipoota y’akakiiko ka Muky. Rosemary Ssenninde (Mukazi / Wakiso), era baataddewo obukadde 3 ku buli ayagala okusimbwawo NRM ku bubaka bwa Palamenti, akakadde 1 ku buli ayagala obwasentebe bwa LC V, emitwalo 30 ku buli ayagala obwameeya n'emitwalo 5 ku buli ayagala obwakansala.\nNampala wa Gavumenti Muky. Justine Kasule Lumbumba yategeezezza nti kino kigendereddwa okusobozesa akakiiko k'ebyokulonda aka NRM okufuna ensimbi ez’okukubiriza okusunsulamu. Kyokka abatunuulizi baakirabye nga kaweefube ow’okulemesa abalala okwesimbawo n’okukuumira mu buyinza abaliyo bokka.\nBakkaanyizza nti okutandika n’omwakao ogujja 2015, abaalondebwa ku bwa ssaabawandiisi omumyuka we, omuwanika n’omumyuka we tebajja kulya bifo birala mu Gavumenti okuggyako okwemalira ku mirimu gy’ekibiina.\nAkafubo akatandise ku makya kaakomekkerezeddwa ku ssaawa 3:00 ez’ekiro mu maka g’Obwapulezidenti e Ntebe ku Mmande.\nBaabadde bakubirizbwa Nampala wa Gavumenti Muky. Justine Kasule Lumumba kyokka nga ne Pulezidenti Yoweri Museveni yalwetabyemu. Lumumba yategeezezza Bukedde nti abadde Katikkiro wa Uganda, Patrick Amama Mbabazi teyasobodde kulabikako kyokka yaweerezza obubaka obw'okwetonda olw'obutasobola kubaawo.\nAba NRM bataddewo obukwakkulizo ku baagala okwesimbawo ku Bwapulezidenti\nZain etandise okuyamba abagudde mu nnyanja\nBagobye ekiteeso ku Bugabe\nAba DP bagaanyi ebyavudde mu kulonda kwâ€™e Makindye\nAbasudan ab'emmundu bawambye Bannayuganda: Basseeko 2 abalala ne badduka\nOwoolubuto lw'emyezi 8 alumirizza abaserikale okumukuba: Anyiga biwundu


Bukedde Online - Kiki ekiri emabega wa Kenzo okwefuulira Bobi Wine\nLubega agamba nti ekintu kya Kenzo kyapangibwa aba People Power okumusosonkereza nga bamujooga aggweemu essuubi eriwagira Pulezidenti Museveni.\nKenzo ne banne. Mu katono ye Bobi Wine\n"Bebe Cool bwe yasalawo okusirika, abawagizi ba Bobi Wine baasalawo okucojja Kenzo kubanga ng'oggyeeko Jose Chameleone, Bebe Cool ne Bobi Wine awo Kenzo y'addako.\nKati mu kibalo kitegeeza Chameleone bw'aba yava mu NRM, Bobi awakanya NRM ate nga ne Bebe Cool eyali amukuba asirise, People Power yatunuuliza Kenzo omudumu ogwakuba Bebe n'asirika (bwe baba nga be baamusirisa) ne baagala naye okumukuba. Bamutya kubanga bwe tugenda mu kalulu ka ssaayansi ataliimu kampeyini, kitegeeza nti abalina abagoberezi abangi ku mikutu gya yintanenti bagenda kukolera nnyo NRM ate nga Kenzo y'omu ku balina abagoberezi abangi.\nPeople Power erudde ng'emukola ebibi bingi mu kasirise aggweemu essuubi eriwagira Museveni. Waliwo n'enkiiko ezaatuuzibwa aba People Power okuva omwaka oguwedde nga beewerera Kenzo okumukolako obulabe ate bwe yakubira Bobi sesimu boogeremu ng'abakulu n'abakulu teyakwata kyokka ng'abawagizi be bongera kumuvuma. Kati Kenzo bw'avaayo okwogera bye yayogedde ku Bobi tabeera na nsobi.\nABA PEOPLE POWER BEEWUUNYA OBUTASIIMA BWA KENZO\nBamujjukizza nti okuyimba kwe n'erinnya ly'alina byatandikira mu kibiina kya Fire Base ekikulirwa Bobi Wine era eyo ye gye yayimbira oluyimba lwa Yannimba ne Mickie Wine muto wa Bobi Wine.\nMu October wa 2019 ku Mestil Hotel e Nsambya, kino Kenzo kennyini yakyogera nti Bobi alina kye yamuyamba okufuuka ow'amaanyi kyokka bwe yabadde ayomba yasabye abawagizi be bamusonyiwe ng'agamba nti yabyogera mu nsobi talina kye yamuyamba mu bulamu.\nEbirala Kenzo bye yayogedde ebyasinze okuluma aba People Power mulimu okugamba nti; Bobi Wine bw'ayitamu ku Bwapulezidenti, Kenzo ajja kuwang'anguka ave mu Uganda.\nKyokka ku kino, bangi baamujjukizza okwogera by'atatuukiriza nga bwe yategeeza mu October wa 2019 ng'ali mu Amerika nti taliddamu kuyimba mu Uganda olwa Seeka Nuuhu Muzaata Batte okumulangira okuwasa nnyina.\nOkuva lwe yalangirira obutaddamu kuyimba yeekyusa n'akuba ebivvulu eby'okumukumu. Era bwe yali yaakakomawo, Kenzo yategeeza bwe yali ku Mestil hotel nti, tajja kukubira muntu yenna kampeyini mu kulonda kwa 2021 era eyo obuzibu gye bwatandikira n'abamu ku bawagizi ba People Power ekikulemberwa Bobi Wine kubanga ab'ekiwendo ekyo baali bamuyita munnaabwe.\nBwe yasisinkana Pulezidenti n'amuwa n'emmotoka, Kenzo yategeeza nti yamusaba n'obukuumi olw'abantu abamutiisatiisa kati obukuumi buno aba People Power bwe balowooza nti kwe yeesigulira n'ayogera byonna ebittattana Bobi Wine.\nAndrew Mukasa amanyiddwa nga Bajjo agamba nti ebya Kenzo ne Bobi byetaaga kugendako mpola kubanga ba mukwano n'asaba abamuwakanya basseewo abiri bagenda kubalaba mu kaseera katono nga bakkaanyizza.\nnti okuyimba kwe\nn'erinnya ly'alina byatandikira\nmu kibiina kya\nFire Base ekikulirwa\nBobi Wine era eyo ye\ngye yayimbira oluyimba\nlwa Yannimba ne\nMickie Wine muto wa\nMu October wa\n2019 ku Mestil Hotel e\nNsambya, kino Kenzo\nnti Bobi alina kye\nbwe yabadde ayomba\nbe bamusonyiwe ng'agamba nti\nyabyogera mu nsobi talina kye\nyamuyamba mu bulamu.\nEbirala Kenzo bye yayogedde\nebyasinze okuluma aba People\nPower mulimu okugamba nti;\nBobi Wine bw'ayitamu ku\nBwapulezidenti, Kenzo ajja\nkuwang'anguka ave mu Uganda.\nKyokka ku kino, bangi baamujjukizza\nnga bwe yategeeza mu October wa\n2019 ng'ali mu Amerika nti taliddamu\nkuyimba mu Uganda olwa\nSeeka Nuuhu Muzaata Batte okumulangira\nokuwasa nnyina. Okuva\nlwe yalangirira obutaddamu kuyimba\nyeekyusa n'akuba ebivvulu\nEra bwe yali yaakakomawo,\nKenzo yategeeza bwe yali ku Mestil\nhotel nti, tajja kukubira muntu\nyenna kampeyini mu kulonda kwa\n2021 era eyo obuzibu gye bwatandikira\nn'abamu ku bawagizi ba\nPeople Power ekikulemberwa Bobi\nWine kubanga ab'ekiwendo ekyo\nbaali bamuyita munnaabwe.\nBwe yasisinkana Pulezidenti\nn'amuwa n'emmotoka, Kenzo yategeeza\nnti yamusaba n'obukuumi\nolw'abantu abamutiisatiisa kati\nobukuumi buno aba People Power\nbwe balowooza nti kwe yeesigulira\nn'ayogera byonna ebittattana Bobi\nAndrew Mukasa amanyiddwa\nnga Bajjo agamba nti ebya Kenzo\nne Bobi byetaaga kugendako mpola\nkubanga ba mukwano n'asaba\nabamuwakanya basseewo abiri\nbagenda kubalaba mu kaseera\nkatono nga bakkaanyizza.


Katikkiro Mayiga asibiridde abayisiraamu entanda -Obumu bwakubasobozesa okutuuka ku bintu bingi – CBS FM\nKatikkiro Mayiga asibiridde abayisiraamu entanda -Obumu bwakubasobozesa okutuuka ku bintu bingi\nOkuva ku kkono, omumyuka wa supreme Mufti sheik Shaban Ntanda, Katikkiro wa Buganda Charles Peter Mayiga,supreme mufti sheik Muhammad Shaban Galabuzi,omumyuka asooka owa Katikkiro Owek.Twaha Kawaase,omumyuka wa sipiika w’olukiiko Owek.Ahmed Lwasa, Ssaabawolereza wa Buganda Owek. Christopher Bwanika\nObwakabaka bwa Buganda busiibuludde abayisiraamu abakungaanidde mu Bulange e Mengo,bakulembeddwamu supreme mufti sheik Muhammad Shaban Galabuzi.\nKu mukolo guno Katikkiro wa Buganda Charles Peter Mayiga,abalambise ku bukulu bw’okutambulira awamu mu bantu ba Kabaka awatali kwawula mu ddiini wadde amawanga, nti yentabiro yénkulaakulana.\nAbakubirizza okukola ennyo n’obutatiiririra Namulondo.\nKatikkiro agambye nti okukolagana mu bantu ba ssabasajja lyekkubo abantu bonna mwebagenda okukulaakulanira, era nti kino ssabasajja yalagira dda kyongerwemu amaanyi.\nAsabye abakulembeze ku mitendera gyonna okubeera abasaale mu kulwanyisa mukenenya, nga bagoberera ekiragiro kya Beene.\nSupreme Mufti Sheikh Muhammed Shaban Ggalabuzi mu bubakabwe eri abakkiriza, essira alitadde ku bafumbo n’abantu okunyweza Obwesigwa okumegga akawuka ka Mukenenya.\nOmumyuka w’Omukubiriza w’Olukiiko lwa Buganda Owek Haji Ahmed Lwasa ,asabye abazadde abasiraamu bulijjo okuyigiriza abaana eddiini wamu n’ennono zaayo, n’Okwongera okubaagazisa Allah.\nSheikh Muhammed Kisuule nga yoomu ku basoose okubuulira, ayogedde ku bigendererwa ebyenjawulo ebiri mu kusiiba omuli okugumiikiriza n’Okuyiga obwerufu, naasaba abaddu ba Allah okubeera ekyokulabirako mu nsoga z’ekisiibo.\nSheikh Abdul Walusimbi nga yaakulira Sharia mu wofiisi ya Super Supreme mufti,asabye abasiraamu obutasuulawo nnono zabwe nÓbuwangwa nebasigala ku ddiini yokka, nti kubanga byonna bitambulira wamu.\nSsalongo Erias Lukwago lord mayor wa Kampala ne mayor we Makindye Ali Mulyannyama\nOmukolo guno gwetabiddwako omumyuka asooka owa Katikkiro Owek. Prof.Twaha Kawaase,ba jajja abataka aboobusolya, abaami bámasaza, ba minister mu government ya Beene, ababaka ba parliament Loodi meeya wa Kampala Ssalongo Erias Lukwago ne ba meeya bámagombolola agakola Kampala, n’abantu abalala bangi ddala.\nOmubaka wa mawokota south Nsibambi mu biddugavu abaddeyo\nAkulirq ebiweerezebwa ku mpewo za CBS FM omuk.Abby Mukiibi y’abadde kaalabalaba w’omukolo\nIssah Ssekitto omwogezi wa KACITA\nEyali omubaka wa Kawempe North Latif Ssebaggala abaddeyo\nAbamu ku bakyala abetabye ku mukolo\nAkulira ebyemirimu mu Buganda Land Board Omuk.Bashir Kizito ali ku kkono abaddeyo\nHajji Ggava abaddeyo


Bukedde Online - Bannalotale basiimiddwa olw'obuweereza\nABAGAMBIBWA OKUNYAGA OMUKOZI WA BBANKA BAS...\nABALOTALE ye Kololo basiimye abamu ku bammemba baabwe abakoleredde ennyo ekibiina kyabwe mu kutuusa obuweereza ku bantu.\nChristine Luttu, Pulezidenti wa Rotary Club y'e Kololo ng'akwasa Charles Mugme (ku ddyo) engule.\nABA Lotale y'e Kololo basiimye abamu ku bammemba baabwe abakoleredde ennyo ekibiina kyabwe mu kutuusa obuweereza ku bantu.\nMugume ne mukyala we nga balaga engule gye baabawadde.\nOmukolo guno gwabadde ku Hotel Africana kwe baasiimidde bammemba baabwe okuli: Charles Mugume omutandisi w'eddwaaliro lya St.Stephen Mpererwe. Mugume ne mukyala we baweereddwa engule ne bbaasa okusiima emirimu gye bakoledde Bannayuganda nga bayita mu kutuusa obujjanjabi ku bantu.\nAbalala abasiimiddwa kuliko: Stanel Mpamize, Ham Tumuhaire, Dominic Tumwesigye, Fredrick Kizza Mubiru ne Bonny Nsambu.\nEbirabo bino byabakwasiddwa Pulezidenti wa lotale y'e Kololo, Dr.Christine Luttu ne Xavier Ssentamu eyali disitulikiti gavana wa zooni 9211 etwala Uganda ne Tanzania. Ssentamu yasiimye bammemba bano olw'okuyamba abali mu bwetaavu n'okufaayo okuyambanga bammemba naddaala mu kiseera kino nga balwawo okusisinkana olw'ekirwadde kya Covid 19.\nMugume amaze emyaka 26 ng'akola omulimu gw'okujjanjaba abantu era eddwaaliro lino likyusizza nnyo obulamu bw'abantu mu kitundu nga kino kye kimu banne kwe baasinzidde okumulonda.\nDr. Benon Kigozi akulira ekitongole ky'okuyitibwa yagambye nti Mugume akozesezza bulungi obukugu bwe okutuusa obuweereza n'okukyusa obulamu bw'abantu mu bwesimbu naddala mu kiseera ky'omuggalo gwa Covid19.\nMugume yasiimye banne olw'okulaba enjawulo mu bintu byakola ne bamusiima n'obuwagizi bwe bazze bawa eddwaaliro lye mu bintu ebikozesebwa.\nEngeri gye baayingiridde Dr. Maggie Kigozi


Bukedde Online - Magara eyatta abantu ku Bulange ayimbuddwa n'akuba embaga\nMagara eyatta abantu ku Bulange ayimbuddwa n'akuba embaga\nOchola afuumudde abaserikale abasula ku ki...\nOMUSIRIKALE Ramadhan Magara 59, eyakuba abawagizi ba Dr. Kizza Besigye amasasi ku Bulange ayimbuddwa oluvannyuma lw’emyaka 12, n’akuba mukazi we embaga ogwokubiri ng’amusiima olw’obugumiikiriza.\nMagara nga bw'afaanana kati\nMagara eyali omusirikale mu ofi isi y'omubaka wa Pulezidenti e Lubaga yakuba mu bawagizi ba Besigye amasasi agatta Vincent Kavuma ne Gideon Makabayi awamu n'okulumya Haruna Byamukama.\nMu kiseera ekyo Besigye eyali avuganya ku bwapulezidenti ku tiketi ya FDC yali agenda kukyala ku Bulange.\nNga June 24, 2009 Magara yasimbibwa mu kkooti n'avunaanibwa omusango gw'obutemu n'ogwokugezaako okutemula.\nOmulamuzi wa Kkooti Enkulu, Wilson Mwesigwa yamusiba emyaka 14 olw'okutta abantu mu butali bugenderevu.\nOmusango gw'okutta abantu mu butali bugenderevu yaweebwa ekibonerezo kya myaka musanvu ate n'okugezaako okutta n'aweebwa emyaka musanvu.\nEbibonerezo byombi yalina kubikola nga byeyawudde nga gye myaka 14.\nMagara eyasangiddwa mu maka ge e Wakiso ng'ali mu lukiiko oluteekateeka embaga ye ne mukyalawe, Hadija Nakintu yalaze essanyu olw'okuba nga yasobodde okuva mu kkomera ng'akyali mulamu.\nYagambye nti wadde ng'abalamuzi baali bamusibye emyaka 14, kyokka olw'okweyisa obulungi ekibonerezo baakikendeezezza okutuuka ku myaka 12.\n"We bansibira nnali mmanyiddwa ng'omuzzi w'emisango, kyokka wenviiridde mu kkomera nda ndi wa njawulo nnyo era neeyisa mu ngeri ya buvunaanyizibwa," bwe yategeezezza.\nMagara eyabadde omusanyufu yagambye nti we baamusibira yalina abaana munaana ng'asembayo wa myezi ena gyokka.\n"Simanyi ngeri gye nyinza kutendera mukazi wange kuba ambeereddewo nnyo. Bwe nnali omuyala yanfunira ekyokulya, n'aleeta eky'okunywa, bwe nalwala yanzijanjaba ne bwe nnali mu kkomera yajja nanambula," Magara bwe yayogedde ku mukazi we.\nObutafaanana ng'abakazi abalekawo abaana ne bafumbirwa nga babbaabwe basibiddwa, ye Nakintu yagumira ebizibu byonna n'abeerawo okutuusa lwe yamusanze n'agattako nti; "Engeri yokka gye nsobola okumusasulamu kwe kuddamu okumuwasa".\nGye buvuddeko Nakintu yaddamu n'ayanjula Magara mu bazadde be era mu kiseera kino bateekateeka kuddamu kukola mbaga.\nMAGARA YEETONDEDDE EGGWANGA EBYALIWO\nMagara agamba nti olunaku lwa February 15, 2006 lwakya ng'olulala nga tamanyi nti okuvuga emmotoka okutimbiddwa ebifaananyi bya Pulezidenti Museveni n'okuliraana abawagizi ba Besigye kyali kisobola okumuleetera obuzibu.\nKu lunaku olwo, mukamaawe eyali omubaka wa Pulezidenti e Lubaga, Fred Bamwine yamulagira okumukima e Lugogo awaali omukolo ogwaliko Pulezidenti.\nYasooka kusalawo kuyitira ku luguudo lw'e Namirembe asobole okugwa ewa Bakuli, kyokka n'asanga mu kkubo nga mulimu emmotoka gye bakumyeko omuliro.\nYawalirizibwa okuyitira ku Bulange asobole okugwa ku luguudo lwa Kabaka Njagala asobole okutuuka e Lugogo mu bwangu.\nKyokka aba akyuka mu kkubo n'agwa ku bbiina ly'abantu eryali lisibye oluguudo era n'awalirizibwa okuva mu mmotoka.\nAbantu abali bakutte akadomola k'ateebereza okubeeramu peetulooli baamutiisatiisa nga bwe baali bagenda okwokya emmotoka ye era amangu ago ne batandika okugikasukira amayinja agaagiyiwa endabirwamu.\n"Kituufu nakuba amasasi mu bbanga era sijjukira nti nti ge gaakuba abawagizi ba Besigye kuba abasirikale bangi okwali poliisi ekuuma Besigye, abakuuma Bulange n'abebitongole ebikuuma ddembe. Kyokka mu byonna neetondera eggwanga kuba nze naviirako okufa kw'abantu," Magara bwe yagambye.\nMeeya wa Makindye akunze abantu ku katabo ka Wakiso\nEbikonge bya DP biziise muka Kikungwe\nAb'e Rakai bajaguzza omwaka mu buyinza\nBannarotary basabye Gavumenti ekole ennongosereza mu tteeka ly'okujjanjaba kookolo


Embolo Entayiirire yeli Ku Mulembe - The Bed Room Teacher\nEmbolo Entayiirire yeli Ku Mulembe\nBWOBA obadde okyatya okutayirirwa kino kye kiseera okutya okusibe ku mpagi. Genda mu ddwaaliro abakugu bakuggyeko ekiriba ekyo kubanga bakizudde nti, kiyinza okuvaako endwadde z’ekikaba ne siriimu.\nAbakugu bagamba nti omusajja omutayirire si kyangu kukwatibwa ndwadde za kikaba nga bwe kiri kw’oyo atali mutayirire. Bagamba nti omusajja atali mutayirire ayanguyirwa okukwatibwa endwadde z’ekikaba kubanga ekikuta ekibikka ku mutwe gw’obusajja kitereka obucaafu bungi omuyinza n’okuyiza obuwuka obulwaza endwadde z’ekikaba singa abeera yeegasse n’omuntu azirina.\nEkirala ekikutta kino ekibisse omutwe gw’obusajja bwe kisalibwako, omutwe guggwaako ennyonyoogeze kubanga buli kiseera gubeera gwekuuta ku kawale k’omunda. Kino kitegeeza nti omusajja omutayirire ne bw’aba yeegasse n’omuntu alina obulwadde kibeera kizibu omutwe okunuubuka.\nOmusajja atali mukomole ayanguyirwa okukwatibwa obulwadde kubanga mu kikuta musobola okwekwekamu obuwuka obukwasisa endwadde z’ekikaba.\nEkirala ekikuta kino bwe kiba kiggyibbwa ku mutwe gw’obusajja kyanguyiza omusajja okunaba obulungi n’atukula.\nNg’oggyeeko okuwonya okukwatibwa endwadde z’ekikaba, omusajja omutayirire kizibu okulemwa okutambuza emirimu gy’omu kitanda. Engeri ekikuta gye kiba kisaliddwa ku mutwe gw’obusajja alwawo okufuna obwagazi wabula ate bw’akoleera kizibu okuzikira nga bwe kibeera ku basajja abamu abatali batayirire.\nEkirala enkovu oba akakukufa akasigalawo oluvannyuma lw’okumutayirira kalina engeri gye katakulamu omukazi nga beegatta n’anyumirwa ekigenda mu maaso.\nEngeri omutwe gw’obusajja gye gutabeerako kikuta kibikkako, alwawo okumalamu akagoba, ekiwa omukazi ebbeetu okuwoomerwa n’akuba n’ebibejjagalo!\ntrue that coz its like a sharpened pencil ,it can write well in the book\nHorny Black Girlfriends on RELATIONSHIPS


Bino bya badde mu kkooti ekwasisa bannamateeka empisa ku Goergina House mu Kampala ng’eno yakubiriziddwa ssentebe w'akakiiko kano Bruce. K. Kyerere.\nSsentebe bwe yabadde awa ensala ye yategeezezza ng’akakiiko bwe kaali katawulirizza kwewozaako kwa Nteza nga kino kyaggye Ddumba n'abantu mu mbeera nga bagamba nti si bamativu ne nsalawo y'akakiiko.\nAkakiiko okuwa ensala yaako kiddiridde Nteza okujulira ng’awakanya engeri akakiiko gye kaasalawo okumuyimiriza nga tategeezeddwa yadde okuweebwa omukisa okwewozaako mu musango ogwamuwawaabirwa Hajji Abdul Ddumba ogw’okuzimba ku ttaka ly'agamba nti lirye.\nMu March w’omwaka guno, Ddumba yaddukira mu kakiiko kano ne yeekubira enduula ng’alumiriza Nteza okuzimba kalina ku ttaka lye erisangibwa e Bunnamwaya ku bbulooko 265.\nWabula bino Nteeza yabijungulula n'ateegeza ng’akakiiko bwe kataamuwa mukisa kwewozaako Ddumba n'atuuka n'okukakozesa okumwononera erinnya ng’ayita mu kupanga abajulizi be yaleeta mu kakiiko n'okumwesibako nti yali munnamateeka we.\nFelix Kintu Nteza,\nAba Nakinsige baloopye Ekinyomo lwa kuzannyisa bacuba


Poliisi etandise ekikwekweto kyokufuuza emotoka enzibe\nPoliisi etandise ekikwekweto kyokufuuza emotoka enzibe – Radio Simba – Ennene\nAlipoota ya World Bank nfu – Chris Mukiza akulira UBOS\nYou are at:Home » Latest News » Poliisi etandise ekikwekweto kyokufuuza emotoka enzibe\nBy Mubiru Ali\t March 25, 2022 No Comments\nOmumyuuka w’omwogezi wa Uganda Police Force owa Kampala Metropolitan Police ASP Luke Owoyesigyire; “Ekitongole kya Poliisi ekirwanyisa obubbi obw’emmundu ekya Flying Squad Unit wamu ne Poliisi mu Kampala batandise ekikwekweto okufuuza ababbi b’emotoka.\nEmotoka 8 zezakazuulibwa n’abateeberezebwa okuba ababbi 5 bebakakwatibwa.\nKu motoka 8, emotoka 4 zezakafuniibwako ba nnyini zo. Endala 4 zikyali ku kitebe kya CID e Kibuli, nga ku zino 2 teziriiko nnamba. Poliisi ekolera wamu n’ebitongole ebyenjawulo okusobola okuzuula bannanyini zo.\nMukunoonyereza okwakoleddwa emotoka zino zabbibwa mu Kampala n’emiriraano nezitwalibwa mu ppaakingi ezenjawulo e Lugala , Kosovo, Nakulabye ne Nakawuka. Kigambibwa nti bano oluvannyuma bazitunda nnamba oba okuzibangulula nebatunda sipeeya.\nAyongeddeko nti Poliisi etandise nokunoonya abaguzi baazo kuba kizuuliddwa nti bano bazigula nga bakimanyi bulungi nti nzibe.”


Bukedde Online - Abalimi b'e Vvumba Bryan White abawadde ensigo\nAbalimi b'e Vvumba Bryan White abawadde ensigo\nCameroon Gitawo abbulukukidde mu byamizannyo....\nChagga bamusibye emyezi 6 mu kkomera\nAbalimi b'e Vvumba Bryan White abakubye enkata. abagabidde ensigo n'ebikozesebwa mu kulima basige.\nBryan (ow'okubiri ku kkono) ng'alaga abakulembeze b'e Vvumba ebintu bye yabaletedde.\nAbalimi mu muluka gw’e Vvumba mu Ggombolola y’e Kalagala mu Luwero bakubiddwa enkata!\nOmugagga Bryan White (Bryan Kirumira) abagabidde ensigo n’ebikozesebwa mu kulima basige mu nkuba eno etonnya.\nBino byabadde ku mukolo kwe yasisinkanidde abatuuze b’e Vvumba olunaku lw’eggulo era omukolo gwetabiddwako abalimu abasobye mu 300 okuva ku byaloi; Ndeba, Kakooni,Bulemezi, Manya, Kiwangula ne Busiika.\nKu nsigo yagasseko ssente obukadde busatu ze yawaddeyo ziyambe mu kusereka kkanisa ya St. Stephen essangibwa mu kitundu kino. obukadde obulala bubiri yaziwadde ba kibiina ky’abavubuka ate abakyala abaayolesezza eby’emikono yabawadde kakadde kamu.\nBryan (ku kkono) nga awaayo ssente z'okusereka kkanisa\nKansala Charlse Kadwanga ku lwa bakulembeze b’omu kitundu yasiimye aba Bryan Foundation era nasaba Bryan abayambe ne ku bavubuka abatigomya n’okubabbira bye balima.\n“Mukulu Bryan tweyanzizza obuyambi buno. Kino kyotukoledde otuwadde mirimu kukola era singa otukwatirako ne ku bavubuka abakeera okulera engalo n’okuzannya zaala ogenda kuba otuyambye nnyo naffe abakadde tufune ku mirembe kubanga abavubuka atalina bya kukola batutigomya n’okutubbira bye tulima.”\nNga ayogera Bryan yasoose kubuulira bavubuka ku neeyisa yabwe okuwagira n’okwagala gavumenti era yabakutidde okwekuma nga bewaala ebyo ebiyinza okubavirako okufuna akawuka ka siriimu.\nBryan era wadde gavumenti amagezi eveeyo n’enkola y’okusomesa n’okuzaamu abavubuka essuubi wamu n’okubaagazisa okukola nga eteekawo bakansala abakola ogw’okubuulira n’okubudabuda ku byalo kubanga bangi eby’okukola babivaako ddala ne bwe babawa ssente oba ensigo bazitunda.\nAte Bettina Tumuhaise eyaali omukozi ku leediyo kati omulimi omukuukuutivu mu kitundu kino eyabasaakidde obuyambi buno yasiimye Bryan olw’omutima omugabi n’amusaba okwongera okubawa obuyambi obulala. Bettina era yabuuliridde abavubuka okukozesa obulungi emikutu gya yintanenti okuli ne Facebooka nti kubanga gwe yakozesa okutuukirira Bryan n’okumulaga bye bakola nga abalimu n’obuyambi bwe beetaga.\nChagga alumiriza Bryan White okumutabula ne Weasel


Musonyiwe Poliisi banange - Hon. Kabagenyi - Radio Simba, The Best Luganda Station in the World !\nMusonyiwe Poliisi banange – Hon. Kabagenyi\nRose Kabagenyi nga ono ye mubaka omukyala akikirira abakyala b’e Kisoro mu Lukiiko Olukulu olw’eggwanga avuddeyo n’asaba abatuuze b’e Kisoro basonyiwe Poliisi olw’ensobi ezakoleddwa nebakuba abantu babiri amasasi era nga kati bapookya nabiwundu mu ddwaliro lya St. Francis Mutolere.\nYasabye abatuuze okukolera awamu ne Poliisi naddala nga ekola ebikwekweto kubamenyi b’amateeka kibanguyize emirimu era nti ne Gavumenti yetegese okukolera awamu n’abantu mu mbeera yonna.\n‘patrol ya poliisi eyagoba ssebulime yatuwa amawulire amafu’ – enanga


Bukedde Online - Eyatuula ebya P.7 n'ayitira waggulu talabikako\nEyatuula ebya P.7 n'ayitira waggulu talabikako\nBAKUTTE asobezza ku bbujje\nFr. Kibuuka afuuliddwa 'Bisopu'\nOMUYIZI wa Makerere Church of Uganda Primary School eyatuula P.7 omwaka oguwedde n’ayita ebigezo mu ddaala erisooka talabikako.\nAngela Nakayira Patricia eyatuula P.7 mu Makerere Church of Uganda Primary School mu Kampala y’atalabikako oluvannyuma lw’okubula wadde ebibuuzo ng'ebibuuzo byakomyewo ng’ayitidde mu ddaala lyakubiri erimusobozesa okweyongerayo n’emisomo gye mu ssiniya.\nTaata w’omwana, Godfrey Wamuwaya e Makerere Kavule ategeezezza nti muwala we yabula November 15 , omwaka oguwedde oluvannyuma lw’okutuula ebibuuzo bya Pulayimale era byakomyewo ayise kyokka bamunoonya okumwongerayo mu S.1 tebamanyi gy’ali.\nWamuwaya nga mutendesi w’ebyokuzimbya emibiri e Kakira mu Busoga yagambye nti omwana yabula awaka we yali abeera ne nnyina Irene Kagaye era baatuuse mu buli kifo we basuubira okumusanga kyokka nga tebamulaba.\n‘’Twagendako mu mikwano gye n’atubula. Era ne tugenda ne mu kyalo nga taliiyo. Twatuukiridde poliisi ya Bugema University Branch e Makerere Kavule ne tuggulawo omusango nnamba 10/15/11/16 kyokka tewannabaawo kyamakulu kituukibwako,’’ bwe yagambye.\nYategeezezza nti amanyi amayitire g’omwana we amukubire ssimu 0759387989 oba 0782043271.\nMakerere Church of Uganda Primary Schoo\nKazimba alekedde Bannamityana obubaka okukakali\nBajaguzza emyaka 60 mu bufumbo ne bawa abaakafumbirwa amagezi\nDaniella ayagala kkooti ebagattulule ne Chameleon: Awadde ensonga lwaki obufumbo bumulemye


Bukedde Online - Bannamateeka ba Kayihura boogedde ku bya Kaweesi\nSsaalongo ayankubya muggya wange anziruseeko\nBannamateeka ba Kayihura boogedde ku bya Kaweesi\nBalooya ba Kayihura ensonga zebaawadde omuntu...\nOmuserikale agaanye okusasula malaaya n’akuba...\nAbamu ku bannamateeka ba Kayihura mu kkooti.\nBANNAMATEEKA ba Gen. Kale Kayihura, bavuddeyo ne bagamba nti omuntu waabwe okuggulwako emisango, kiraga nti abaamusibisa baamulinako mpalana za buntu. Bannamateeka bano abaakulembeddwa Jet Mwebaze baategeezezza nti, wabaddewo ebijja byogerwa nti Kayihura agenda kuvunaanibwa emisango 19 omuli n’okutta Andrew Felix Kaweesi nti kyokka amazima gaavuddeyo.\nTumwebaze yategeezezza nti oluvuuvuumo bwe lwayitihhana nti omuntu waabwe bagenda kumuggulako omusango gw’okutta Kaweesi, baagenda mu kkomera okumubuuza ky’amanyi ku nsonga eno.\nBwe baatuukayo, Kayihura yasooka n’asiriikirira nga tavaamu kigambo okutuusa lwe yabaanukula. Yabagamba nti kyamwewuunyisa abantu okumuteekako eky’okutta Kaweesi omuntu gwe yalera n’amutendeka ng’amwesiga nnyo nti ne bwe yandibadde mutemu atya yali tayinza kutta Kaweesi kuba yali amulowoolezaamu nnyo olw’enkola ye ey’emirimu ennungi.\nKayihura yagattako nti yawulira ng’abantu bagamba nti yatta Kaweesi olw’okutya okumutwalako omulimu gwe n’agamba nti kino tekyali kituufu kuba Kaweesi mu kiseera we yattirwa, endagaano ye (Kayihura) emuwa omulimu yali yaakazzibwa obuggya nga ya myaka esatu.\nYagattako nti okuttibwa kwa Kaweesi yatuuka n’ekiseera n’alowooza nti Katonda oba yali akimuleetedde nga kibonerezo kubanga obuweereza bwa Kaweesi bwali bwa kika kya waggulu kubanga ye muntu gwe yatumanga omulimu n’agukolerawo ate ne gutuukirira.\nTumwebaze yageraageranyizza abantu abalwanyisa Kayihura ku bantu abaagenda okuyigga enjovu kyokka ne bakomawo nga bakwasizza kamyu kubanga emisango 19 gye baali baagala givunaanibwe Kayihura yavunaaniddwaako esatu gyokka.\nTumwebaze yasoomoozezza abo bonna abali emabega w’embeera Kayihura gy’ayitamu mu kiseera kino okubivaako kubanga ffirimu gye babadde bagezaako okuzannya egaanyi kati bakole birala.\nOmugebnzi Andrew Felix Kaweesi\nSsegirinya waabwe lwaki munsibako amatu g’embuzi okundiisa engo\nNdi musajja wa myaka 40. Nnina ekizibu eky’okumala amangu nga ndi n’omwagalwa wange.


Bukedde Online - Omukazi bamututte mu loogi emisana ttuku ne bamutta\nOmukazi bamututte mu loogi emisana ttuku ne bamutta\n'Abaana bange babasse lwa mpalana ya baliraanwa...\nAbawamba n'okutta abantu tubalinnya kagere...\nABAWAMBA abantu n’okubatta batandise okutwala abantu mu loogi mu ngeri y’okwesanyusaamu ne baleka nga babasse.\nPoliisi ng’etwala omulambo gw’omukazi eyattiddwa mu loogi .\nAbatuuze b’e Kibuye okumpi ne kkanisa ya Prayer Palace mu Kampala baaguddemu ekyekango oluvannyuma lw’omusajja ataategeerekese mannya okuyingiza omukazi mu loogi n’amusogga ekiso mu bulago n’amuleka ng’amusse.\nZaabadde ssaawa 4:00 ez’oku makya eggulo omusajja ataategeerekese mannya n’atuuka ku loogi ya Land Inn Guest House ng’ali n’omukazi ne basaba akasenge okwesanyusaamu.\nIssa Ahimbisibwe, nnannyini loogi yagambye nti oluvannyuma lw’okubasasula 10,000/- eza kasenge bakasitooma baayingidde akasenge.\nKyokka oluvannyuma lw’eddaakiika nga 30, omusajja yafulumye n’abategeeza nti agenze kugula mmere. Kyokka bwe zaaweze essaawa 7:00 nga balaba takomawo baasazeewo okugenda okutegeeza omukazi eyabadde asigadde mu kasenge ng’obudde bwabwe bwe bwabadde buweddeko.\n“Twekanze okutuuka ku luggi nga kusibiddwaako kkufulu, gye tutamanyi gye yavudde. Twayise omukazi ali munda nga tayitaba ne tusalawo okumenya eddirisa era amaaso gaggukidde ku mulambo gw’omukazi nga gugahhalamye mu kitaba ky’omusaayi” Ahimbisibwe bwe yategeezezza.\nBaagenze okutuuka ku mukazi nga yafudde dda nga n’omulambo gwambuddwa engoye zonna era nga kitebeerezebwa okuba ng’omutemu yasoose kumukozesa.\nOmulambo gwabadde mu mujoozi gwa Manchester United ate sikaati yabadde eteekeddwa ku mabbali. Engatto z’omugenzi omutemu yagenze nazo awamu n’ensawo y’omu ngalo gye yabadde nayo.\nOmutemu okumanya nga yabadde yeetegese bulungi, yatambudde ne kkufulu gye yasibye ku luggi lwa loogi ng’amaze okufumita omukazi ekiso.\nFred Eriku, akulira okunoonyereza ku buzzi bw’emisango ku poliisi y’e Katwe yavumiridde ekikolwa ekyakoleddwa n’asaba abantu okudda eri Katonda.\nYasabye abantu ababeera babuliddwaako omuntu waabwe okuva eggulo okugenda ku poliisi e Katwe okumanya ebisingawo.\nAhimbisibwe nnannyini loogi n’abakozi be bana abaasangiddwa mu kifo ettemu we lyakoleddwa baakwatiddwa ne baggalirwa basobole okuyambako mu kubuuliriza.\nOmulambo gw’omukazi oluvannyuma gwaggyiddwaawo ne gutwalibwa mu ddwaaliro e Mulago okwongera okwekeneenyezebwa.\nPoliisi yaguddewo omusango gw’obutemu ku ku fayiro nnamba SD: 69/23/05/2018.\nBaasaba abaabuliddwaako owaabwe okugenda ku poliisi si kulwa nga ye yasangiddwa ng’afudde mu loogi.


ESSUULA Essuula 8 Essuula 9 Essuula 10 Essuula 11 Essuula 12 Essuula 13 Essuula 14\n1 Awo ekigambo kya Mukama w'eggye ne kijja gye ndi nga kyogera nti\n2 Bw'ati bw'ayogera Mukama w'eggye nti Nkwatirwa Sayuuni obuggya, obuggya obungi: nkikwatirwa ebuggya n'ekiruyi ekingi.\n3 Bw'ati bw'ayogera Mukama nti Nkiddiddemu Sayuuni, naabeeranga wakati mu Yerusaalemi: era Yerusaalemi kinaayitibwanga nti Kibuga kya mazima; era nti Lusozi lwa Mukama w'eggye, Olusozi olutukuvu.\n4 Bw'ati bw'ayogera Mukama w'eggye nti Abakadde, abasajja n'abakazi, balituula ate mu nguudo za Yerusaalemi, buli muntu ng'akutte omuggo mu mukono gwe kubanga akaddiye nnyo.\n5 N'enguudo ez'ekibuga zirijjula abalenzi n'abawala nga bazannyira mu nguudo zaakyo.\n6 Bw'ati bw'ayogera Mukama w'eggye nti Era bwe kiriba ekitalo mu maaso g'ekitundu ky'abantu abo ekirisigalawo mu nnaku ziri, kyandibadde kya kitalo ne mu maaso gange? bw'ayogera Mukama w'eggye.\n7 Bw'ati bw'ayogera Mukama w'eggye nti Laba, ndirokola abantu bange okuva mu nsi ey'ebuvanjuba n'okuva mu nsi ey'ebugwanjuba:\n8 ndibaggyayo, nabo banaabeeranga wakati mu Yerusaalemi; nabo banaabanga bantu bange, nange naabeeranga Katonda waabwe mu mazima ne mu butuukirivu.\n9 Bw'ati bw'ayogera Mukama w'eggye nti Emikono gyammwe gibe n'amaanyi, mmwe abawulira mu nnaku zino ebigambo bino ebiva mu kamwa ka bannabbi abaaliwo mu nnaku lwe baalasa ennyumba ya Mukama w'eggye, ye yeekaalu, ezimbibwe.\n10 Kubanga ennaku ziri nga tezinnatuuka, nga tewaliiwo mpeera ey'ensolo; so nga tewali mirembe eri oyo eyafuluma n'ayo eyaddayo olw'omulabe; kubanga nnakyayaganya abantu bonna buli muntu ne munne.\n11 Naye kaakano nze sirikola bwe nnyo ekitundu ky'abantu abo ekyasigalawo, nga mu nnaku ez'edda, bw'ayogera Mukama w'eggye.\n12 Kubanga wanaabanga ensigo ez'emirembe; omuzabbibu gunaawanga emmere yaagwo; ettaka linaawanga ekyengera kyalyo; n'eggulu linaawanga omusulo gwalyo; nange ndisisa ekitundu eky'abantu bano ekirisigalawo ebintu ebyo byonna.\n13 Awo olulituuka nga bwe mwali ekikolimo wakati w'amawanga, ggwe ennyumba ya Yuda naawe ennyumba ya Isiraeri, bwe kityo ndibalokola, nammwe mulibeera mukisa; temutya; naye emikono gyammwe gibe n'amaanyi.\n14 Kubanga bw'ati bw'ayogera Mukama w'eggye, nti Nga bwe nnalowooza okubakola obubi, bajjajjammwe bwe baansunguwaza, bw'ayogera Mukama w'eggye, so sejjusa;\n15 Bwe ntyo ate ndowoozezza mu nnaku zino okukola obulungi Yerusaalemi n'ennyumba ya Yuda; temutya.\n16 Ebigambo bye munaakolanga bye bino; mubuuliraganenga eby'amazima buli muntu ne munne; musalenga emisango egy'ensonga n'emisango egy'emirembe mu miryango gyammwe:\n17 so omuntu aleme okulowooza obubi ku munne mu mitima gyammwe; so temwagalanga kirayiro kyonna eky'obulimba; kubanga ebyo byonna bye nkyawa, bw'ayogera Mukama.\n18 Awo ekigambo kya Mukama w'eggye ne kijja gye ndi nga kyogera nti\n19 Bw'ati bw'ayogera Mukama w'eggye nti Okusiiba olw'omu mwezi ogw'okuna n'okusiiba okw'omu mwezi ogw'okutaano n'okusiiba okw'omu mwezi ogw'omusanvu n'okusiiba okw'omu mwezi ogw'ekkumi kunaabanga eri ennyumba ya Yuda okusanyuka n'okujaguza n'embaga ennungi; kale mwagalenga amazima n'emirembe.\n20 Bw'ati bw'ayogera Mukama w'eggye mi Oliboolyawo amawanga ne gajja n'abo ababeera mu bibuga ebingi;\n21 era ababeera mu kibuga ekimu baligenda mu kirala nga boogera nti Tugende mangu okwegayirira ekisa kya Mukama n'okunoonya Mukama w'eggye; era nange ndigenda.\n22 Weewaawo, abantu bangi n'amawanga ag'amaanyi balijja okunoonya Mukama w'eggye mu Yerusaalemi n'okwegayirira ekisa kya Mukama.\n23 Bw'ati bw'ayogera Mukama w'eggye nti Mu nnaku ziri abantu kkumi balikwata, okuva mu nnimi zonna ez'amawanga balikwata ku lukugiro olw'omunti Omuyudaaya nga boogera nti Tuli genda nammwe; kubanga tuwulidde nti Katonda ali nammwe.\n1 Omugugu gw'ekigambo kya Mukama ku nsi ya Kadulaki, ne Ddamasiko kiriba kiwummula kyagwo; kubanga eriiso ly'abantu n'ery'ebika byonna ebya Isiraeri: eri Mukama;\n2 era ne Kamasi ekiriraanye nakyo: Ttuulo ne Sidoni, kubanga kya magezi mangi nnyo. Ne Ttuulo kyezimbira ekigo ne ituuma ffeeza ng'enfuufu n'ezaabu nnungi ng'ebitoomi eby'omu nguudo.\n3 Ne Ttuulo kyezimbira ekigo ne kituuma ffeeza ng'enfuufu n'ezaabu nnungi ng'ebitoomi eby'omu nguudo.\n4 Laba, Mukama alikigoba mu byakyo, alikuba amaanyi gaakyo ku nnyanja; era kiryokebwa omuliro.\n5 Asukulooni kiriraba kirirya; era ne Gaza, nakyo kirirumwa nnyo; ne Ekuloni, kubanga okusuubira kwakyo kuliswala; ne kabaka alibula nu Gaza, era ne Asukulooni tekiribaamu bantu.\n6 Omwana omwebolereze alibeera mu Asudodi, era Abafirisuuti ndibaloga amalala.\n7 Era ndiggyamu omusaayi mu zamwa ke n'emizizo gye wakati w'amannyo ge; naye anaabanga kitundu ekirisigalawo eri Katonda waffe; naye anaabeeranga ng'omukumgu mu Yuda, ne Ekuloni nga Omuyebusi.\n8 Nange naasiisiranga awali ennyumba yange mu maaso g'eggye, omuntu alemenga okuyitawo newakubadde okuddayo; so tewaabenga mujoozi nate aliyita wakati mu bo; kubanga kaakano ndabye n'amaaso gange.\n9 Sanyuka nnyo, ggwe omuwala wa Sayuuni: yogerera waggulu, ggwe omuwala wa Yerusaalemi; laba, kabaka wo ajja gy'oli; ye mutuukirivu era alina obulokozi; muwombeefu era nga yeebagadde endogoyi, n'akayana omwana gw'endogoyi.\n10 Era Efulayimu ndimuggyako eggaali, ne Yerusaalemi ndikiggyako embalaasi n'omutego ogw'olutalo guliggibwako; era oyo aligabulira amawanga emirembe; n'okufuga kwe kuliva ku nnyanja okutuuka ku nnyanja, era kuliva ku Mugga okutuuka ku nkomerero z'ensi.\n11 Era naawe, olw'omusaayi ogw'endagaano yo, nziyeemu abasibe bo mu bunnya omutali mazzi.\n12 Mukyukire ekigo, mmwe abasibe abalina essuubi; ku lunaku lwa leero mbuulira: nti ndikuddiza emirundi ebiri.\n13 Kubanga nneewetedde Yuda: omutego ngujjuzizza Efulayimu; nange ndiyina abaana bo, ggwe Sayuuni, n'abaana bo, ggwe Obuyonaani, era ndikufuula ng'ekitala eky'omuzira.\n14 Era Mukama alirabika waggulu gye bali, n'akasaale ke kalivaayo ng'enjota; era Mukama Katonda alifuuwa akagombe, era aligenda ne kikuŋŋunta ow'obukiika obwa ddyo.\n15 Mukama w'eggye alibazibira; nabo balirya balirinnya ku mayinja ag'envuumuulo; balinywa balikaayana ng'ab'omwenge; era balijjula ng'ebibya, ng'ensonda ez'ekyoto.\n16 Era Mukama Katonda waabwe alibalokola ku lunaku luli ng'ekisibo ky'abantu be; kuba baliba ng'amayinja ag'engule, agayimusibwa waggulu ku nsi ye.\n17 Kubanga obulungi bwe so nga bungi, okuwooma kwe so nga kungi! Eŋŋaano erinyiriza abavukuba, n'omwenge omusu gulinyiriza abawala.\n1 Musabe Mukama enkuba mu biro ebya ddumbi, Mukama akola ebimyansa; naye alibawa empa ndaggirize, buli muntu omuddo mu ttale.\n2 Kubanga amayembe googedde ebitaliimu n'abalaguzi balabye obulimba; ne boogera ebirooto eby'obulimba, ne basanyusiza bwereere; kyebava bazuŋŋana ng'endiga; babonaabona kubanga tewali musumba.\n3 Obusungu bwange buyimuse ku basumba, era ndibonereza embuzi ennume; kubanga Mukama w'eggye akyalidde ekisibo kye; ye nnyumba ya Yuda, era alibafuula ng'embalaasi ye ennungi ku lutalo.\n4 Eri ye erivaayo ejjinja ery'oku nsonda, era eri ye enninga, era eri ye buli mukamuzi waamu.\n5 Nabo baliba ng'abazira abalinnyirira abalabe baabwe mu bitoomi eby'omu nguudo ku lutalo; nabo balirwana kubanga Mukama ali wamu nabo: n'abo abeebagala embalaasi baliswala.\n6 Nange ndiwa amaanyi ennyumba ya Yusufu, nange ndibakomyawo kubanga mbasaasidde; nabo baliba nga bwe bandibadde singa saabagoba; kubanga nze Mukama Katonda waabwe, nange ndibawulira.\n7 N'aba Efulayimu balibeera ng'omuzira, n'omutima gwabwe gulisanyuka ng'asanyukira omwenge weewaawo, abaana baabwe balikiraba balisanyuka; omutima gwabwe gulisanyukira Mukama.\n8 Ndibayitiriza ndibakuŋŋaanya; kubanga mbanunudde; era balyala nga bwe baayala.\n9 Nange ndibasiga mu mawanga, era balinjijukira nga bayima mu nsi ez'ewala; era baliba balamu n'abaana baabwe, era balikomawo.\n10 Nange ndibaggya mu nsi ya Misiri, ndibakuŋŋaanya nga mbaggya mu Bwasuli; era ndibatuusa mu nsi ya Gireyaadi ne Lebanooni; so tewalibalabikira bbanga.\n11 Naye aliyita mu nnyanja ey'okubonaabona, alikuba amayengo mu nnyanja, n'obuziba bwonna obwa Kiyira bulikalira; n'ekyejo eky'Obwasuli kirikkakkanyizibwa, n'omuggo gwa kabaka w'e Misiri gulimuggibwako.\n12 Nange ndibassaamu amaanyi mu Mukama; nabo balitambulatambula mu linnya lye, bw'ayogera Mukama.\n1 Ggulawo enzigi zo, ggwe Lebanooni, omuliro gwokye emivule gyo.\n2 Kuba ebiwoobe, ggwe omuberoosi, kubanga omuvule gugudde, kubanga emiti emirungi ennyo gyonoonese: mukube ebiwoobe, mmwe emyera gya Basani, kubanga ekibira ekitatuukikako kigudde.\n3 Eddoboozi ery'ebiwoobe eby'abasumba! kubanga obulungi bwabwe bwonoonese: eddoboozi ery'okuwuluguma kw'empologoma ento kubanga amalala ga Yoludaani goonoonese.\n4 Bw'ati bwe yayogera Mukama Katonda wange nti Liisa ekisibo eky'okuttibwa;\n5 bannyini zo be bazitta ne beeyita abatazzizza musango; n'abo abazitunda bagamba nti Atenderezebwe Mukama, kubanga ngaggawadde: so abasumba baazo zennyini tebazisaasira.\n6 Kubanga sirisaasira nate abo ababeera mu nsi, bw'ayogera Mukama: naye, laba, ndiwaayo abantu buli muntu mu mukono gwa munne ne mu mukono gwa kabaka we: nabo balibonyaabonya ensi, so siribalokola mu mukono gwabwe.\n7 Awo ne ndiisa ekisibo eky'okuttibwa, weewaawo, ennafu ez'omu kisibo. Ne nneetwalira emiggo ebiri; ogumu ne ngutuuma nti Ekisanyukirwa; omulala ne ngutuuma nti Ebisiba; ne ndiisa ekisibo.\n8 Ne nziyawo abasumba abasatu mu mwezi ogumu; kubanga emmeeme yange buali bagikooyezza, n'emmeeme yaabwe nayo n'entamwa nze.\n9 Awo ne njogera nti Siribaliisa; ekifa kife bufi; ekigenda okuggibwawo, kiggibwewo; ebisigalawo biryaŋŋane ekimu omubiri gwa kinnaakyo.\n10 Ne ntwala omuggo gwange Ekisanyukirwa ne ngusala wakati ndyoke ndibye endagaano yange gye nnalagaana n'amawanga gonna.\n11 Ne gumenyeka ku lunaku olwo: bwe kityo abanaku ab'omu kisibo abaali bampulira ne bategeera nga kino kye kigambo kya Mukama.\n12 Ne mbagamba nti Oba kirungi mu maaso gammwe, mumpe empeera yange; naye oba si kirungi, mulekeeyo. Awo ne bagera okuba empeera yange ebinmdu asatu eby'effeeza.\n13 Mukama n'aŋŋamba nti Bisuulire omubumbi, omuwendo ogutuukidde ddala gwe bannamula. Ne ntwala ebitundu asatu ebya ffeeza ne mbisuulira omubumbi mu nnyumba ya Mukama.\n14 Awo ne nsala wakati omuggo gwange ogw'okubiri Ebisiba, ndibye oluganda eri Yuda ne Isiraeri.\n15 Awo Mukama n'annamba nti Weetwalire nate ebintu eby'omusumba omusirusiru.\n16 Kubanga, laba, nze ndiyimusa omusumba mu nsi, atalizifaako ziri ezibuze, so talinoonya ziri ezisaasaanye, so taliwonya ziri ezimenyese, so taliriisa ziri eziyimirira, naye ennyama y'ezo eza ssava aligirya, era alityemulatyemula ebinuulo byazo.\n17 Zimusanze omusumba ataliiko ky'agasa aleka\tekisibo\tekitala\tkiriba\tku mukono gwe ne ku liiso lye erya ddyo; omukono gwe gulikalira, n'eriiso lye erya ddyo lirizibira ddala.\n1 Omugugu ogw'ekigambo kya Mukama oguli ku Isiraeri. Ayogera Mukama abamba eggulu, era assaawo emisingi gy'ensi, era abumba omwoyo gw'omuntu munda ye, nti\n2 Laba, nze ndifuula Yerusaalemi ekikompe eky'okuta gatta, eri amawanga gonna enjuyi zonna, era eriba n'eri Yuda bwe bazingiza Yerusaalemi.\n3 Awo olulituuka ku lunaku luli ndifuula Yerusaalemi ejjinja erizitowa eri amawanga gonna; bonna abaliryebinika balifumitibwa tmyo ebiwundu; era amawanga gonna ag'ensi galikuŋŋaana okukirwanyisa.\n4 Ku lunaku luli, bw'ayogera Mukama, ndisamaaliriza buli mbalaasi, n'oyo agyebagadde ndimulalusa: ndizibula amaaso gange ku nnyumba ya Yuda, era ndiziba amaaso ga buli mbalaasi y'amawanga.\n5 N'abaami ba Yuda balyogera mu mutima gwabwe nti Abali mu Yerusaalemi ge maanyi gange mu Mukama w'eggye Katonda waabwe.\n6 Ku lunaku luli ndifuula abaami ba Yuda ng'olubumbiro oluliko omuliro oluli mu nku, era ng'omumuli ogw'omuliro oguli mu binywa by'eŋŋaano; nabo balimalawo amawanga gonna enjuyi zonna, ku mukono ogwa ddyo n'ogwa kkono: oliboolyawo Yerusaalemi kiribaawo nate mu kifo kyakyo, mu Yerusaalemi.\n7 Era Mukama alisooka okulokola eweema za Yuda, ekitiibwa ky'ennyumba ya Dawudi n'ekitiibwa ky'abo abali mu Yerusaalemi kireme okugulumira okusinga Yuda.\n8 Ku lunaku luli Mukama alizibira abali mu Yerusaalemi; aliba omunafu ku bo ku lunaku luli alibeera nga Dawudi; era etmyumba ya Dawudi eriba nga Katonda, nga malayika wa Mukama ali mu maaso gaabwe.\n9 Awo olulituuka ku lunaku luli ndinoonya okuzikiriza amawanga gonna agatabaala Yerusaalemi.\n10 Era ndifuka ku nnyumba ya Dawudi ne ku abo abali mu Yerusaalemi omwoyo ogw'ekisa n'ogw'okwegayirira; era balitunuulira nze gwe baafumita: era balimukubira ebiwoobe ng'omuntu bw'akubira ebiwoobe omwana we omu yekka, era balimulumirwa omwoyo ng'omuntu bw'alumirwa omwana we omubereberye.\n11 Ku lunaku luli balikuba ebiwoobe bingi mu Yerusaalemi ng'ebiwoobe ebya Kadadulimmoni mu kiwonvu Megiddoni.\n12 Era ensi erikuba ebiwoobe, buli kika kyokka; ekika eky'ennyumba ya Dawudi, kyokka; ne bakazi baabwe bokka; ekika eky'ennyumba ya Nasani kyokka, ne bakazi baabwe bokka;\n13 ekika eky'ennyumba ya Leevi kyokka, ne bakazi baabwe bokka; ekika eky'Abasimeeyi kyokka, ne bakazi baabwe bokka;\n14 ebika byonna ebisigalawo, buli kika kyokka, ne bakazi baabwe bokka.\n1 Ku lunaku luli oluzzi luliggulirwa ennyumba ya Dawudi n'abo abali mu Yerusaalemi olw'ebibi n'olw'empitambi.\n2 Awo olulituuka ku lunaku luli, bw’ayogera Mukama w'eggye, ndiggyamu amannya ag'ebifaananyi mu nsi, so tegalijjukirwa nate: era ate ndiviisa mu nsi bannabbi n'omwoyo ogutali mulongoofu.\n3 Awo\tolulituula omuntu ng'akyagenda okulaguh kale kitaawe ne nnyina abaamuzaala balimugamba nti Tolibeera mula mu; kubanga oyogerera obulimba mu linnya lya Mukama: awo kitaawe ne nnyina abaamuzaala bali mufiunita bw'alagula.\n4 Awo olulituuka ku lunaku luli bannabbi balikwatirwa ensonyi buli muntu okwolesebwa kwe ng'alagula; so tebalyambala kyambalo eky'ebyoya balyoke balimbe:\n5 naye alyogera nti Siri nnabbi nze, ndi mulimi wa ttaka nze; kubanga bantunda okuva mu buto bwange.\n6 N'omu ali mugamba nti Ebiwundu ebiri wa kati w'emikono gyo biki? Awo aliddamu nti Bye nnafumitirwa mu nnyumba ya mikwano gyange.\n7 Golokoka, ggwe ekitala, okulwana n'omusumba wange, n'omuntu, ye munnange, bw'ayogera Mukama w'eggye: tema omusumba n'endiga zirisaasaana; nange ndissaako omukono gwange ku bato.\n8 Awo olulituuka mu nsi yonna bw'ayogera Mukama, ebitundu bya yo bibiri birizikirira birifa; naye eky'okusatu kirirekebwa omwo.\n9 N'ekitundu eky'okusatu ndikiyisa mu muliro, era ndibalongoosa ng'effeeza bw'erongoosebwa, era ndi bakema. nga zaabu bw'ekemebwa balikaabirira erinnya lyange, nange ndibawulira: ndyogera nti Be bantu bange; nabo balyogera nti Mukama ye Katonda wange.\n1 Laba, olunaku lwa Mukama lujja, omwandu gwo bwe guli gerekerwa mu ggwe wakati.\n2 Kubanga ndikuŋŋaanyiza amawanga gonna ku Yerusaalemi okulwana era ekibuga kirimenyebwa, n'ennyumba zirinyagibwa, n'abakazi bali kwatibwa lwa maanyi: n'ekitundu ky'ekibuga kiritwalibwa okufugibwa obuddu; n'ekitundu eky'abantu ekirisigalawo tekirimalibwawo mu kibuga.\n3 Awo Mukama alitabaala alirwana n'amawanga gali nga bwe yalwana ku lunaku olw'olutalo.\n4 Era aliyimirira n'ebigere bye ku lunaku luli ku lusozi olwa Zeyituuni olwolekedde Yerusaalemi ebuvanjuba, n'olusozi olwa Zeyituuni lulyatika wakati waalwo ebuvanjuba n'ebugwanjuba, era walibaawo ekiwonvu ekinene ennyo; ekitundu ekimu eky'olusozi kirijjulukuka okugenda obukiika obwa kkono, n'ekitundu kyalwo ekimu okugenda obukiika obwa ddyo.\n5 Nammwe muliddukira mu kkubo ery'omu kiwonvu eky'ensozi zange; kubanga ekiwonvu eky'ensozi kirituuka ku Azeri: weewaawo, mulidduka nga bwe mwadduka okukankana kw'ensi okwali mu mirembe gya Uzziya, kabaka wa Yuda: era Mukama Katonda wange alijja n'abatukuvu bonna wamu naawe.\n6 Awo olulituuka ku lunaku luli omusana teguliba na kumasamasa na kizikiza,\n7 naye walibeera olunaku lumu olumanyibwa Mukama; si musana so si kiro: naye olulituuka akawungeezi walibeera omusana.\n8 Awo olulituuka ku lunaku luli amazzi amalamu galiva e Yerusaalemi; ekitundu kyago kirigenda mu nnyanja ey'ebuvanjuba n'ekitundu kyago mu nnyanja ey'ebugwanjuba; kiriba bwe kityo mu kyeya ne mu ttoggo.\n9 Era Mukama aliba kabaka w'ensi zonna: ku lunaku luli Mukama alibeera omu n'erinnya lye limu.\n10 Ensi yonna erikyuka eriba nga Alaba, okuva mu Geba okutuuka ku Limmoni ku luuyi olw'obukiika obwa ddyo obwa Yerusaalemi; era kiriyimuka kiribeera mu kifo kyakyo, okuva ku mulyango gwa Benyamini okutuuka ku kifo eky'omulyango ogw'olubereberye, ku mulyango ogw'ensonda; n'okuva ku kigo kya Kananeri okutuuka ku masogolero ga kabaka.\n11 Era abantu balibeera mu kyo, so nga tewakyali kikolimo; naye Yerusaalemi kiribeerawo mirembe.\n12 Na kino kye kibonoobono Mukama ky'alirwaza amawanga gonna agalwana ne Yerusaalemi: omubiri gwabwe gulivunda nga bakyayimiridde ku bigere byabwe, n'amaaso gaabwe galivundira mu bunnya bwago, n'ennimi zaabwe zirivundira mu kamwa kaabwe.\n13 Awo olulituuka ku lunaku luli okuyoogaana okunene okuva eri Mukama kuliba mu bo; era balikwata buli muntu ku mukono gwa munne, n'omukono gwe guliyimuka okukuba omukono gwa munne.\n14 Era ne Yuda alirwana ne Yerusaalemi; era obugagga obw'amawanga gonna agaliraanyeewo bulikuŋŋaana, zaabu n'effeeza n'ebyambalo, bingi nnyo nnyini.\n15 Era bwe kityo bwe kiriba ekibonoobono eky'embalaasi n'eky'ennyumbu n'eky'eŋŋamira n'eky'endogoyi n'ensolo zonna eziriba mu bisulo biri, ng'ekibonoobono ekyo bwe kiriba.\n16 Awo olulituuka buli muntu asigalawo ku mawanga gonna agajja okulwana ne Yerusaalemi anaayambukanga buli mwaka okusinza Kabaka, Mukama w'eggye, n'okukwata embaga ey'ensiisira.\n17 Awo olulituuka buli muntu mu bika byonna eby'ensi ataayambukenga Yerusaalemi kusinza Kabaka, Mukama w'eggye, enkuba terimutonnyera.\n18 Era ekika kya Misiri bwe kitaayambukenga bwe kitajjenga, nabo teribatonnyera; walibaawo ekibonoobono Mukama ky'alirwaza amawanga agataayambukenga okukwata embaga ey'ensiisira.\n19 Ekyo kiriba kibonerezo kya Misiri n'ekibonerezo eky'amawanga gonna agataayambukenga okukwata embaga ey'ebisiisira.\n20 Ku lunaku luli ku ndege z'embalaasi kulibaako nti OBUTUKUVU ERI MUKAMA; era n'entamu mu nnyumba ya Mukama ziriba ng'ebibya mu maaso g'ekyoto.\n21 Weewaawo, buli ntamu mu Yerusaalemi ne mu Yuda eriba ntukuvu eri Mukama w'eggye; n'abo bonna abawaayo ssaddaaka balijja ne bazitoolangako ne bafumba omwo: era ku lunaku luli nga tewakyali Mukanani mu nnyumba ya Mukama w'eggye.


Bukedde Online - Abasomesa n'abasawo basazizzaamu akeediimo: Babongezza omusaala\nAbasomesa n'abasawo basazizzaamu akeediimo: Babongezza omusaala\nBambega mu gwa Kaweesi babazizza ku bbali...\nPalamenti ewadde Nambooze obukadde 100\nBy GODFREY LUKANGA\nAdded 25th June 2018\nEKITONGOLE omwegattira ebibiina ebirwanirira eddembe ly’abakozi mu ggwanga kirangiridde ng’abasawo n’abasomesa bwe basazizzaamu okwekalakaasa bwe babadde bategese oluvannyuma lw’okukola endagaano ne gavumenti ne bakkiriziganya okwongeza omusaala okutandika n’omwezi gwa July omwaka guno.\nOmuwandiisi w’ekitongole kya ‘National Organisation of Trade Unions (NOTU) Christopher Peter Werikhe ng'ayogera mu lukung'aana lwa bannamawulire. EKIF: GODFREY LUKANGA\nOmuwandiisi w’ekitongole kya ‘National Organisation of Trade Unions (NOTU) Christopher Peter Werikhe agambye nti gavumenti yakkiriza okwongeza omusaala gw’abasomesa ba saayansi aba ssiniya okuva ku 700,000/= okutuuka ku 1,400,000/= buli mwezi, abasomesa abalala aba siiniya bayongezeddwa okuva ku 500,000/= okutuuka ku 700,000/= ne badokita baakusasulwanga obukadde busatu buli mwezi.\n“Endagaano gye twataddeko ne gavumenti emikono mu kiri ky’Olukutaano, erambika engeri abakozi ba gavumenti bonna 350,000 engeri emisaala gyabwe gye gigenda okwongezebwamu mu bbanga ery’emyaka etaano. Tusuubira nti mu myaka etaano omukozi wa gavumenti asookerako abasulwa 160,000/= buli mwezi ajja kuba asasulwa 1,000,000/=” Werikhe bwe yategeezezza.\nWerikhe yagambye nti balina essuubi nti bye bakkanyizaako ne gavumenti mu ndagaano ejja ku biteeka mu nkola kubanga baayise mu mitendera emituufu nga bakolaganye na bakugu mu minisitule y’abakozi ba gavumenti abaakulembeddwamu Dr. John Mitala nti kati basigazizza kukaanya ku kwongeza ku nsako y’abakozi.\nYagambye nti ensako y’abakozi erina okwongezebwa kubanga eriwo ntono nnyo naawa eky’okulabirako ky’ensako y’emmere y’abasawo eya 66,000/= buli mwezi gye yagambye nti ntono nnyo kubanga omuntu tayinza kulya 2,000/= olunnaku.\nChristopher Peter Werikhe,\nBukedde ku Mmande\nBawanjagidde KCCA lwa kasasiro wa nseenene\n'Abasuubuzi tebategeera makulu ga kukuza lunaku lw'Abakozi'\nAb'omu Katanga bawambye ofiisi ya LC lwa ssentebe waabwe kulwawo kuweebwa buyinza


Omukwano gw'omwana ne maama gutandikira mu...\nNga enteekateeka ez’okutongoza ekisaakaate kya Gatonnya 2020 zigenda mu maaso, abateesiteesi baakyo bali mu kaweefube ow’okutema empenda ez’okulaba nga bamalawo obumulumulu obubadde bweyolekera mu Kisaakaate ebbanga eriyise.\nAkulira Nnaabagereka Development Foundation (NDF), Adrian Mukiibi yagambye nti abaana bangi bwe bava mu kisaakaate balemwa okuyambibwako okussa mu nkola ebyo ebiba bibasomeseddwa n’okubuulirirwa okuba kubaweereddwa nga baakuteekawo enkola ey’okukyaza abazadde nabo mu Kisaakaate basomesebwe ku nkwata y’abaana nga bazzeEyo awaka.\n“Amangu nga tumaze okumanya ebifa ku baana kumpi wakati mu nnaku z’Ekisaakaate tugenda kuyita abazadde, tujja kubamanyisa ebifa ku baana baabwe era n’engeri ey’okubayambamu tuleme kwoza nga twanika mu ttaka,” Mukiibi bwe yagambye.\nYannyonnyodde nti, Ekisaakaate kisoomoozeddwa n’ebisale by’okukiyimirizaawo ebbanga erya wiiki bbiri ng’abamu balowooza nti ensimbi ezisasulwa abaana ziba zimala ekitali kituufu kubanga ebyetaagisa okuyamba omwana okulabirira atuuke ku bigendererwa bye ziba nnyingi era wano we yasinzidde n’ategeeza nga bwe bakyetaaga abavujjirizi.\nEkisaakaate Gatonnya 2020 kyakutongozebwa nga August 7, omwaka guno ab’essomero lya St. Joseph of Nazareth bakwase aba Hanna International School akabonero k’embuga y’Ekisakaate.\nOmulundi guno Ekisaakaate kyakutambulira ku mulamwa ogugamba nti, “Obuntubulamu empagi y’e Nkulaakulana”.\nNnaabagereka Sylvia Nagginda,


Bukedde Online - Abakazi banoonya abasajja abalina waaka\nMOHAMMED Ssegirinya ayimbuddwa okuva e Nalufeenya\nAbakazi banoonya abasajja abalina waaka\nTwagala abakazi abatali benzi\nBuli ansuubiza okumpasa andekawo\nAbakazi banoonya abasajja abamalako mu nsonga z'omukwano ate nga balungi\nNnyabo weebale kunyirira Ssaala zammwe. Biki ebikunyiriza? Ndya mmere eya bulijjo Mpozzi ggwe ani? Nze Sharon Naluwooza Obeera wa? Wakiso Olina emyaka emeka? Ndi wa myaka 26. Okola mulimu ki? Nneekozesa era nakuguka mu byakufumba. weddira ki? Kasimba Oyagala mwaami alina bisaanyizo ki? Nneetaaga mwami atapangisa,alina ku ssente, ow’emyaka 40 n’okweyongerayo, alina empisa nga mukkakkamu sifuddeyo oba alina ku baana kuba nange nazaalako. Saagala musiraamu. Bakufunye batya? Bakube 0756011892.\nNze Joan 34, nnina omwana omu wa myaka 4. Ndi Muganda. Nnoonya omwami nga mukozi kuba nange ndi mukozi okuva ku 45 n'okweyongerayo ne bwaba n'abaana sifaayo. Kuba 0795777194.\nNnoonya omwami ali wakati w'emyaka 45-58 nga Musiraamu. Nze Hudah 24. Kuba 0792655146.\nNze sumaya 25. Njagala omusajja Omusiraamu ng' ali ku ddagala lya ARVS. Ali siriyaasi kuba 0775744389.\nnze Joyce 42. mbeera Naminya. Nd ku ddagala lya ARVS. Njagala omusajja nga wa myaka 50-70 ng'alabika bulungi. Kuba 0705191105.\nNnoonya omwami omulungi, atya katonda, ali ku ddagala lya ARVS mutwale mu bakadde bange mwanjule. Njagala ali wakati w'emyaka 30-40. Kuba 0779913820.\nNze rema 25. Nnoonya omwami ow'okufumbirwa. Kuba 0775479056.\nNze Amina 38, mbeera Lugazi.Njagala omusajja nga mukulu nga mwetegefu okwekebeza omusaayi. Sifaayo ne bw'aba alina abaana. kuba 0756362336.\nNze Esther Nabakka 28, neddira Ffumbe, mbeera Namasuba, nnina omwana. Nneetaaga omwami asobola okunnyongeramu ssente mu byenkola, alina empisa, atya katonda, omwetegefu okugenda mu bakadde bange, ow'emyaka 30-45 ate nga mwetegefu okukola obufumbo. Kuba 0704521368.\nNze Ruth Nantaya 23, neddira hhonge mbeera Kapeeka. Nnoonya omwami ananjagala n'omwana wange, afaayo, alina empisa nga ssi mukonoggaamu nga wa myaka 30-40. Kuba 0756617687.\nNze Zaina Nalwanga 28, neddira Njovu era mbeera Nansana. Nneetaaga omwami okusinga nga musiraamu, ava mu bitundu by'omu mambuka, alina empisa nga tasussa mwana omu nga wa myaka 35- 38. Kuba 0702482645 oba 0785471426.\nNze Suzan Namyalo 49, mbeera Kasubi, neddira Mmamba. Nnoonya omwami nga wa buvunaanyizibwa, alina eddiini, ow'emyaka 50- 58 nga mwetegefu okwekebeza n'okukola obufumbo. kuba 0704503172.\nNze Sarah Adkini 40, nzaalibwa Tororo naye mbeera mu Kampala era mwe nkolera emirimu gyange. Nnoonya omwami akola, ow'emyaka 43-58, amanyi omukwano ate nga mulamu bulungi kuba nange bwendi. Kuba 0750701660.\nTwagala abasajja abalina waaka\nOmusajja asse abaana be babiri naye ne yeetuga lwa kumugaana kutunda miti mu nnimiro\nOkuwuga kukuuma omubiri obutagejja\nEnniimu enkola ffiga\nNneesiiga amazzi g'ebikoola by'ennyaanya okukola olususu\nMOHAMMED Ssegirinya ayimbud...\nMOHAMMED Ssegirinya bamuyimbidde mu kkomera e Nalufeenya gy'amaze ennaku mukaaga bwe yakwatibwa ng'awa amawlire...\nWalukagga bamugguddeko emis...\nPOLIISI eggudde emisango ebiri ku Mathias Walukagga omuli okukozesa erinnya lye okukunga abantu okwekalakasa ku...


PULEZIDENTI wa Nyamityobora, Ying. Ben Misagga n’abalala mukaaga bali mu kattu oluvannyuma lw’olukiiko lwa FUFA olw’oku ntikko okulagira bayitibwe bakunyizibwe ku bigambibwa nti beenyigira mu bikolwa by’okudibaga emipiira.\nKigambibwa nti bano nga bayita mu kwogera eby’ensimattu, n’ebikolwa ebyekuusa ku kugulirira ebirala, baadibaga emipiira egimu, ekintu FUFA ky’egamba nti teyinza kukigumiikiriza.\nMu lutuula ku kitebe kya FUFA e Mengo ku Lwokuna nga lwakubiriziddwa pulezidenti, Ying. Moses Magogo, kyategeezeddwa nti abakungu abamu ku baayitiddwa lipoota eyakolebwa akakiiko akaatekebwawo ku nkomerero ya sizoni ewedde okunoonyereza ku nnamula embi eya baddiifiri n’emivuyo emirala mu liigi ebaluma era balina okunnyonnyola.\nOlukiiko lwa FUFA olw’oku ntikko wano we lwasaliddewo okuyita Misagga, Smart Obedi owa Tooro United (eyali Soana), Jimmy Lukwago owa Kira Young n’abalala okuli; Salmin Saleh (BUL), David Were, Geofrey Mulibanga, n’omutendesi wa KCCA, Mike Mutebi basindikibwe mu kakiiko ka FUFA ak’empisa beewozeeko. Beegattiddwaako kiraabu okuli; Mbarara City ne Tooro United nazo ezinoonyerebwako olw’ebikolwa ebikontana n’amateeka g’omupiira bye zeenyigiramu sizoni ewedde.\nGye buvuddeko, akakiiko ka FUFA akakwasisa empisa mu mpaka ezitegekebwa FUFA nga kakulirwa Deo Mutabaazi kaakaliga Mutebi emipiira ena n’okumuweesa engassi ya bukadde bubiri lwa kugamba nti ebikopo bya liigi ya ‘super’ mu myaka egiyise, ttiimu zaabiwangulanga lwa kugulirira kyokka nga talina bujulizi ku nsonga eno.\nMu ngeri y’emu, baddiifiri; Ali Kaddu, Muzamiru Tulu, Ashraf Miiro, Richard Kimbowa ne Ndawula Shaban Mawanda nabo baayimiriziddwa okulamula emipiira oba okukola emirimu gyonna egyekuusa ku mupiira nga bwe banoonyerezebwako ku nsonga y’emu, eyeekuusa ku nnamula embi eyaliwo sizoni ewedde.


AWO KALE! Museveni talina buyinza ku sseemateeka wa Uganda wadde alina eddembe lye, Ssaabalamuzi Dollo agumizza bannayugandaAWO KALE! Museveni talina buyinza ku sseemateeka wa Uganda wadde alina eddembe lye, Ssaabalamuzi Dollo agumizza bannayuganda\nNovember 2, 2021 | SK OMUZINNYI\nSsaabalamuzi Alfonse Owiny-Dollo asambaze ebyogerwa nti abalamuzi bakolera mu kutya olwa ssentebe w’ekibiina ki National Resistance Movement – NRM era omukulembeze w’eggwanga lino Yoweri Kaguta Museveni okuwakanya eky’okuyimbula abantu abakwattiddwa ku misango gya naggomola.\nMuseveni agamba nti eky’okuyimbula abantu abakwattiddwa ku misango gya naggomola, ekyongedde okuviirako abantu okutwalira amateeka mu ngalo ssaako n’abamu ku bakwattiddwa ne bayimbulwa, okuddamu okwenyigira mu kumenya amateeka.\nWabula omuloodi wa Kampala, munnamateeka Ssalongo Erias Lukwago agamba nti abalamuzi, bakolera mu kutya olw’okutya okunyiiza omukulembeze w’eggwanga Museveni singa bayimbula omuntu yenna ali ku misango gya naggomola.\nLukwago, agamba nti embeera eyo, y’emu ku nsonga lwaki abalamuzi batya okuyimbula Muhammad Ssegirinya, omubaka we Kawempe North ssaako ne Allan Ssewanyana owe Makindye West abali ku limanda ku misango omuli obutemu, obutujju n’okuwagira ebikolwa eby’ekitujju n’okugezaako okutta abantu, mu kitta bantu ekyali e Masaka wakati w’omwezi Ogwomusanvu n’Ogwomunaana, 2021, ekyaleka abasukka 20 nga battiddwa.\nEddoboozi lya Lukwago\nKu nsonga ezo, ne Pulezidenti w’ekibiina ki National Unity Platform (NUP) Robert Kyagulanyi Ssentamu (Bobi Wine) agamba nti Ssegirinya ne Ssewanyana okusigala mu kkomera, kabonero akalaga nti abalamuzi bazinira ku ntoli za Pulezidenti Museveni.\nWabula Ssaabalamuzi Owiny-Dollo agamba nti Yoweri Kaguta Museveni, ng’omukulembeze w’eggwanga, waddembe okuwa endowooza ye, ku nsonga y’okuwakanya abantu okweyimirirwa.\nOwiny-Dollo bw’abadde ayogerako ne 100.2 Galaxy FM mu Monicipaali y’e Kitgum, agambye nti Museveni, munnayuganda, mukulembeze ate ng’omuntu omukulu, waddembe okutwala endowooza ye mu Palamenti y’eggwanga.\nAgamba singa Palamenti ekkiriza ne bakola enoongosereza mu Ssemateeka w’eggwanga, ne bagyawo eky’okuyimbula abakwate ku misango egya naggomola, tewali kubusabuusa kwonna, ekitongole ekiramuzi, balina okukiteeka mu nkola.\nEddoboozi lya Dollo\nOwiny-Dollo era agamba nti wadde Museveni ye mukulembeze w’eggwanga, tasobola kulagira bulagizi ne kikolebwa bwe kituuka ku nsonga y’amateeka.\nAte Poliisi y’e Kiira etandiise okunoonya abazannyi abawala aba ttimu y’eggwanga erya Eritrea abali wansi w’emyaka 20 abadduse mu nkambi.\nAbawala bano, abali wakati w’emyaka 16 – 19, badduse nga busasaana enkya ya leero, okuva ku Sunset Hotel International mu kibuga kye Jinja.\nMu Uganda, baggya mu mpaka z’okusamba omupiira gw’ebigere, ezatandika nga 30, omwezi oguwedde ogwa October, nga zakutambula okutuusa nga 9, omwezi guno ogwa November.\nWabula James Mubi, omwogezi wa Poliisi mu bitundu bye Kiira, agambye nti Poliisi yegatiddwako ekibiina, ekifuga omupiira gw’ebigera mu Uganda ekya ‘FUFA’ ssaako n’abakungu, abakulembeddemu okuleeta ttiimu ya Eritrea, okunoonya abadduse mu nkambi.\nAbanoonyezebwa kuliko Yisehaq Liwam Solomon 16, Mohammed Yordanos Abraham 17, Raka Shamat Futsum 18, Kahsay Rahel Michael 18 ne Knfu Trhas Habate 19.\nEbirala ebifa mu ggwanga – https://www.facebook.com/GalaxyFm1002/videos/193970322886971


Bukedde Online - Omubaka Lubyayi agabidde aba boodabooda b'e Kayabwe ppikippiki\nOmubaka Lubyayi agabidde aba boodabooda b'e Kayabwe ppikippiki\nPoliisi yeezoobye n'abaamawulire\nMulago atubidde n'abalwadde abaabulwako abaabwe...\nLubyayi bwe yabadde akwasa ssentebe w’aba boodabooda, Harunah Kiggundu ppikippiki eno abakubirizza okukekkereza ssente n’okutereka nga y’engeri yokka gye bayinza okuyitamu okukulaakulana.\nLubyayi ng'akwasa aba boodabooda nnamba plate za ppikippiki gye yabawadde.\nOMUBAKA awadde abagoba ba boodabooda ppikippiki beekulaakulanye n’abakubiriza okukekkereza n’okukolagana n’abeebyokwerinda okulwanyisa obutemu ku baboodabooda.\nMu kaweefube w’okulwanyisa obwavu mu bavubuka, omubaka wa Mawokota South, John Bosco Lubyayi awadde abagoba ba boodabooda ku siteegi y’e Kayabwe ppikippiki empya n’abasaba okugikozesa obulungi bafunemu amagoba bagulemu endala bakulaakulane.\nLubyayi bwe yabadde akwasa ssentebe w’aba boodabooda, Harunah Kiggundu ppikippiki eno abakubirizza okukekkereza ssente n’okutereka nga y’engeri yokka gye bayinza okuyitamu okukulaakulana kyokka n’abasaba okukolagana obulungi n’abeebyokwerinda okusobola okulwanyisa obutemu bw’aba obususse n’obubbi bwa ppikippiki.\nSsentebe Kiggundu asiimye Lubyayi olw’enkulaakulana ng’ayita mu kugabira ebibiina by’obwegassi n’okubabangula mu byenfuna n’asaba poliisi okukangavvula buli gwe baba bakwatidde mu bubbi bwa ppikippiki okumalawo obutemu.\nObubbi bwa ppikippiki mu kitundu ky’e Kayabwe bususse era abantu abasoba mu bataano be baakattibwa ne bababbako ppikippiki zaabwe.\nJohn Bosco Lubyayi,\nMed Kaggwa afudde agenda Mpigi ku by’okukyaza Omulangira Nakibinge